title: Snöstorpin kirkko

text: Snöstorpin kirkko () on kirkkorakennus Snöstorpissa Halmstadin kunnassa Ruotsissa. Se on Göteborgin hiippakuntaan kuuluvan Snöstorpin seurakunnan seurakuntakirkko.


title: Snöstorpin kirkko

text: Snöstorpin kuusikulmaisessa kirkossa on muistumia romaanisista kirkoista, mutta myös bysanttilainen rakennustaide on vaikuttanut kirkon arkkitehti Emil Langletiin. Saarnastuoli sijaitsee alttarin vasemmalla puolella ja suuret urut sijaitsevat lehterillä.


title: Snöstorpin kirkko

text: Kirkossa on myös sivukappeli pienemmille jumalanpalveluksille.


title: Snöstorpin kirkko

text: Paikalla sijaitsi aiemmin keskiaikainen kirkko. Perimätiedon mukaan Norjan Nidarosiin kulkeneet pyhiinvaeltajat käyttivät sitä matkansa varrella. Kirkko on luultavasti ollut pyhitetty Pyhälle Olaville. Vanha kirkko sijaitsi välittömästi uuden eteläpuolella. Mitoiltaan vanha kirkko oli 30 metriä pitkä ja vain 7 metriä leveä. Uusi kirkko vihittiin käyttöön 1883.


title: Keltaposkibulbuli

text: Keltaposkibulbuli ("Tricholestes criniger") on bulbulien heimoon kuuluva varpuslintu.


title: Keltaposkibulbuli

text: Keltaposkibulbulia tavataan Bruneissa, Indonesiassa, Malesiassa, Myanmarissa ja Thaimaassa. Sen on kuvattu olevan yleinen. Lajin kannankehitys on laskeva, mutta vähenemisen ei uskota vielä vaarantavan sitä, joten se on luokiteltu elinvoimaiseksi.


title: Athol Fugard

text: Athol Harold Lannigan Fugard (s. 1932) on eteläafrikkalainen näytelmäkirjailija, joka perusti xhosa-heimon näyttelijöiden kanssa teatteriryhmän Serpent Players. Ryhmä esiintyi kiertueella Euroopassa ja Yhdysvalloissa ja esitti Fugardin näytelimiä. Yhteiskunnallisissa näytelmissään hän käsittelee rotuerottelua ja syyllisyyden ongelmia.


title: Athol Fugard

text: Fugardin näytelmät "A Lesson from Aloes" ja "The Road to Mecca" ovat voittaneet New York Drama Critics’ Circlen palkinnon näytäntökauden parhaina näytelminä.


title: Louis Philippe Robert d’Orléans

text: Louis Philippe Robert, Orléansin herttua (6. helmikuuta 1869 Twickenham, Middlesex, Iso-Britannia – 28. maaliskuuta 1926 Palermo, Sisilia) oli ranskalaisen Orléans-suvun päämies ja useimpien ranskalaisten rojalistien tunnustama Ranskan kruununtavoittelija vuodesta 1894 kuolemaansa asti.


title: Louis Philippe Robert d’Orléans

text: Louis Philippe Robert oli Pariisin kreivi Philippe d’Orléansin vanhin poika. Ranskaa hallinnut kuningas Ludvig Filip I oli hänen isoisoisänsä. Orléansin herttua karkotettiin isänsä mukana Ranskasta vuonna 1886, koska häntä pidettiin uhkana kolmannelle tasavallalle. Hän palasi luvattomasti vuonna 1890 ja joutui vangituksi. Hän sai vankeustuomion, mutta hänet vapautettiin muutaman kuukauden jälkeen ja saatettiin pois maasta. Sen jälkeen Orléans matkusteli eri puolilla Eurooppaa ja Lähi-itää. Hänen isänsä kuoltua syyskuussa 1894 pääosa Ranskan rojalisteista tunnusti hänet lailliseksi kruununtavoittelijaksi. Vuodesta 1896 hän oli naimisissa Itävalta-Unkarin arkkiherttuatar Maria Dorothea Amalian kanssa.


title: Louis Philippe Robert d’Orléans

text: Orléans teki matkoja pohjoiselle napa-alueelle vuosina 1905, 1907 ja 1919 sekä matkusti Brittiläisessä Itä-Afrikassa 1922–1923. Hän lähetti Ranskaan keräämiään eläintieteellisiä näytteitä. Ensimmäisen maailmansodan aikana hän anoi lupaa palvella Ranskan tai muiden ympärysvaltojn ameijassa, mutta pyyntö evättiin. Koska Orléansilla ei ollut lapsia, suvun päämiehen asema siirtyi hänen kuoltuaan hänen serkulleen Guisen herttua Jean d’Orléansille.


title: Olha Savtšuk

text: Olha Savtšuk (s. 20. syyskuuta 1987 Donetsk) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 79 toukokuussa 2008 ja nelinpelissä sijalla 50 heinäkuussa 2015. Hän on voittanut urallaan kaksi WTA-turnausta nelinpelissä.


title: Olha Savtšuk

text: Grand Slam -turnauksissa Savtšuk on päässyt parhaimmillaan kolmannelle kierrokselle Australian avoimissa 2006.


title: Latvianajokoira

text: Latvianajokoira ("Latvijas dzinējsuns") on latvialainen koirarotu. Sillä ei ole FCI:n virallista tunnustusta, mutta se on hyväksytty mm. Latviassa ("Latvijas Kinoloģiskā Federācija", LKF), Liettuassa ja Virossa. Se on väritykseltään identtinen liettuanajokoiran kanssa, mutta eroaa tästä huomattavasti pienemmän kokonsa ja matalampien raajojensa osalta.


title: Latvianajokoira

text: Latvianajokoira on pieni, tiivisrakenteinen ja pitkänomainen ajokoira. Sen pää on kiilan muotoinen ja huulet tiiviit. Selkä on kaareva ja voimakas, raajat lyhyet ja suorat ja käpälät kissamaiset. Lyhyt, sileä karvapeite on väriltään musta ruskein merkein (black & tan). Karva on noin 2-3 cm pitkää. Uroksen säkäkorkeus on 43-50 cm ja nartun 40-46 cm.


title: Latvianajokoira

text: Latvianajokoira metsästää hyvin pienellä, vain noin 490 x 490 metrin kokoisella alueella, minkä vuoksi siitä ei ole tarvinnut jalostaa yhtä kestävää ja sitkeää kuin monista kookkaammista ajokoirista. Se ajaa riistaa nopeasti, ja tämä ominaisuus on yhä yksi jalostuksen keskeisimmistä painopisteistä. Sen tulee myös totella ketä tahansa samassa metsästysseurueessa mukana olevaa, ei pelkästään omistajaansa.


title: Latvianajokoira

text: Rodun syntyyn on vaikuttanut Latviassa vuonna 1920 voimaan tullut laki, jonka mukaan yli 51 cm korkeita koiria ei saanut käyttää metsästykseen. Koska silloinen kuurinmaanajokoira oli liian kookas, sitä piti pienentää jotta se sopisi vaadittuun kokorajoitukseen. Jalostukseen valittiin normaalia pienikokoisempia, yleensä osittain mäyräkoirataustan omaavia kuurinmaanajokoiria, joita risteytettiin edelleen mäyräkoirien ja beaglejen kanssa tarpeeksi pienen koon saavuttamiseksi. Vuonna 1947 näiden koirien jälkeläisistä päätettiin luoda kokonaan uusi rotu, ja jalostusohjelma saatiin aloitettua. Metsästäjien ja kalastajien valtuusto löysi 40 kantakoiraa, jotka vastasivat haluttua tyyppiä ja olivat kooltaan pienimmästä päästä. Vuonna 1971 rotutyyppi oli saatu vakiinnutettua ja ensimmäinen virallinen rotumääritelmä julkistettiin.


title: Latvianajokoira

text: Kuurinmaanajokoira oli nimensä mukaisesti kotoisin Kuurinmaalta, ja sillä metsästettiin Latviassa yleisesti vielä 1800-luvulla. Tämä pitkäraajainen, kauriin ja villisian metsästykseen jalostettu koira polveutui puolanajokoirasta, luzerninajokoirasta ja englantilaisista ajokoirista. Sen tehtävä oli ajaa riista ulos tiheästä metsiköstä avoimemmalle maa-alalle metsästäjän ammuttavaksi. Tämä johtui siitä, että tiheään metsään meneminen metsästysaseen kanssa oli lailla kielletty, ja sen vuoksi tottelevaisuus oli sitkeyttä tärkeämpi rotuominaisuus. Ensimmäisen maailmansodan aikana populaatio kävi uhanalaiseksi, ja jäljellä olevista yksilöistä harva oli enää puhdasrotuinen, sillä niiden risteyttäminen mäyräkoiran ja sekarotuisten ajokoirien kanssa alkoi yleistyä. Rodun kohtalon ratkaisi viimeistään Latvian metsätalousministeriön päätös metsästykseen käytettävien koirien koosta.


title: Linnakallion kalliomaalaus

text: Linnakallion kalliomaalaus (Linnakallio B) sijaitsee Salajärven itärannalla olevan rautakautisen muinaislinnan juurella Nastolassa Päijät-Hämeessa. Maalaus on hyvin pieni. Sen löysi Hannu Poutiainen vuonna 2003.


title: Linnakallion kalliomaalaus

text: Salajärven itärannalla sijaitsee Kalkkolan linnakallio, joka on rautakautinen linnavuori. Kallion juurella on kallioseinämä, joka aukeaa länteen järvelle päin. Jyrkänteen ja Salajärven välissä kulkee mökkitie, josta kallio erottuu puiden takaa. Seinämän pohjoisreunassa eli vasemmassa laidassa on havaittavasti punaväriä kohdassa, jossa maalaus on.


title: Linnakallion kalliomaalaus

text: Maalauksen kohdalta kallio kaartaa sen yli lipan, joka suojaa maalausta sään vaikutuksilta. Ennen jyränne putosi suoraan veteen, mutta matalikkoon tehtiin 1900-luvulla tie läheisille mökeille. Maalaus sijaitsee 1,65 metriä maanpinnan yläpuolella.


title: Linnakallion kalliomaalaus

text: Maalauskohta on kooltaan vain 56×32 senttimetriä ja se on jo vaalennut heikoksi. Maalauksesta voi hahmottaa kuvion, joka muistuttaa hirvieläintä. Tunnistus jää kuitenkin epävarmaksi.


title: Oscar-gaala 2014

text: Oscar-gaala 2014 oli 86. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2013 parhaille elokuville. Gaala järjestettiin Dolby-teatterissa Los Angelesin Hollywoodissa 2. maaliskuuta 2014. Tapahtumaa siirrettiin talviolympialaisten vuoksi viikolla eteenpäin perinteisestä ajankohdasta. 3 tuntia 34 minuuttia kestäneen gaalan juonsi koomikko Ellen DeGeneres, joka juonsi myös vuoden 2007 gaalan.


title: Oscar-gaala 2014

text: Oscar-ehdokkaat julkistettiin 16. tammikuuta 2014. Eniten ehdokkuuksia saivat "American Hustle" ja "Gravity", jotka kummatkin saivat kymmenen ehdokkuutta. Ehdokkaiden joukossa oli lyhytelokuva "Pitääkö mun kaikki hoitaa?", jonka on ohjannut Selma Vilhunen ja käsikirjoittanut Kirsikka Saari. Se on kaikkien aikojen toinen suomalainen elokuva, joka on asetettu ehdolle Oscareissa. Ensimmäinen oli Aki Kaurismäen elokuva "Mies vailla menneisyyttä" vuonna 2002. "Pitääkö mun kaikki hoitaa?" oli ehdolla parhaan lyhytelokuvan kategoriassa.


title: Oscar-gaala 2014

text: Kaksi viikkoa myöhemmin Akatemia päätti hylätä parhaan laulun kategoriassa ehdolla olleen musiikkikappaleen ”Alone Yet Not Alone” samannimisestä elokuvasta katsottuaan, että sen säveltäjä Bruce Broughton oli hyväksikäyttänyt ehdokasmarkkinoinnissa asemaansa Akatemian hallinnossa. Kappaleen tilalle ei asetettu uutta ehdokasta.


title: Oscar-gaala 2014

text: Steve McQueenin ohjaama "12 Years a Slave" palkittiin parhaana elokuvana. Matthew McConaughey palkittiin parhaan miespääosan Oscarilla elokuvasta "Dallas Buyers Club" ja Cate Blanchett palkittiin parhaan naispääosan Oscarilla elokuvasta "Blue Jasmine". Eniten palkintoja voitti "Gravity", joka voitti yhteensä seitsemän palkintoa muun muassa parhaasta ohjauksesta.


title: Oscar-gaala 2014

text: Suomessa gaala lähetettiin suorana lähetyksenä Yle Teemalla maanantaiyönä 3. maaliskuuta klo. 03.25 alkaen sekä pikauusintana iltapäivällä, ilman tekstitystä suomalaisten selostajien kommentoidessa USA:n mainostaukojen aikana ja muutaman kerran gaalan tapahtumien aikana. Gaala esitettiin suorana yli 225 maassa.


title: Oscar-gaala 2014

text: Voittajat on listattu ensimmäisenä ja lihavoitu.Seuraavat henkilöt ovat valittu ehdokkaiden esittelijöiksi.


title: Thomas W. Ferebee

text: Thomas Wilson Ferebee (9. marraskuuta 1918 Mocksville, Pohjois-Carolina – 16. maaliskuuta 2000 Windermere, Florida) oli yhdysvaltalainen eversti, joka tunnetaan Little Boy (suom. "Pikkupoika") -atomipommin pudottamisesta Hiroshimaan. Ferebee oli Enola Gayn pommittaja. Hän osallistui myös Vietnamin sotaan, mihin kuitenkin vain lyhyen aikaa vuonna 1965. Ferebee toimi pommitusmiehistöissä Boeingin B-17, B-29, B-47 sekä B-52-tyyppien raskaissa pommikoneissa.


title: Thomas W. Ferebee

text: Ferebee vammautui urheillessaan lievästi nuoruudessaan. Hän sai polvivamman pelatessaan amerikkalaista jalkapalloa. Toisen maailmansodan syttymisen jälkeen hän kunnostautui pommitustehtävissä Euroopan rintamalla, sekä suorittaen 63 pommihyökkäystehtävää. Ferebee osallistui muiden muassa Abbevillen tukikohdan pommitukseen.


title: Thomas W. Ferebee

text: Majurin arvoisena Ferebee oli yksikön koulutustehtävistä vastaavia henkilöitä 509. Erillisessä Pommitusrykmentissä aluksi Wendoverissa. Hän myös vastasi omalta osaltaan muiden pommittajien koulutusohjelmasta ja oli samalla yksikön pommittajana eli esimiehenä. Jatkuvien harjoitusten ansiosta Ferebeen tarkkuustulokset eli harjoitusosumat olivat hyvin korkealuokkaisia, ja sen vuoksi hän oli pommittajana Hiroshimassa.


title: Thomas W. Ferebee

text: Kun kirjailijat Max Morgan Witts ja Gordon Thomas haastattelivat Thomas Ferebeetä, hän totesi roolistaan pommin pudottajana:""Jonkunhan se oli tehtävä"". Haastattelijat julkaisivat kirjan "Enola Gay - pommikone Hiroshiman yllä".


title: Thomas W. Ferebee

text: Vietnamin sodan jälkeen Thomas Ferebee palveli kiinteistönvälittäjänä, jäätyään eläkkeelle ilmavoimista everstinä vuonna 1970. Hän harrasti myös pienviljelyä sekä retkeilyä. Ferebee vieraili Nagasakissa heti toisen maailmansodan jälkeen. Hän menehtyi haimasyöpään.


title: Kansallisgalleria (Suomi)

text: Kansallisgalleria on kolmen Helsingissä toimivan taidemuseon kokonaisuus, johon kuuluvat Ateneumin taidemuseo, Nykytaiteen museo Kiasma ja Sinebrychoffin taidemuseo. Valtion taidemuseo säätiöitettiin, ja nimeksi tuli vuoden 2014 alusta Kansallisgalleria.


title: Kansallisgalleria (Suomi)

text: Kansallisgalleria on itsenäinen julkisoikeudellinen säätiö, jonka tehtävänä on huolehtia Kansallisgallerian kokoelman ylläpidosta, harjoittaa näyttely- ja tutkimustoimintaa sekä osallistua taidemuseoalan asiantuntijana museoalan kehittämiseen. Säätiölaki ei koske Kansallisgalleriaa julkisoikeudellisena säätiönä. Museon taidekokoelma on valtion omituksessa olevaa kansallisomaisuutta.


title: Kansallisgalleria (Suomi)

text: Kansallisgalleria on valtakunnallinen kuvataiteen museo, joka toimii kulttuuriperinnön vahvistamiseksi ja taiteellisen sivistyksen edistämiseksi.


title: Kansallisgalleria (Suomi)

text: Kansallisgallerian lakiesitys annettiin kesäkuussa 2013. Laki astui voimaan 1.1.2014.


title: Kansallisgalleria (Suomi)

text: Osa Kansallisgallerian rahoituksesta tulee veikkausvoittovaroista.


title: Kansallisgalleria (Suomi)

text: Kutakin taidemuseota johtaa museonjohtaja. Kansallisgallerian toimielimiä ovat valtuuskunta, hallitus ja pääjohtaja. Valtuuskunta valvoo Kansallisgallerian hallintoa. Hallitus vastaa Kansallisgallerian toiminnan asianmukaisesta järjestämisestä. Pääjohtajan tehtävänä on johtaa ja kehittää Kansallisgallerian toimintaa. Kansallisgallerian ja sen edeltäjän Valtion taidemuseon pääjohtajana on vuodesta 2006 toiminut Risto Ruohonen.


title: Kansallisgalleria (Suomi)

text: Hallituksen toimikausi on kolme vuotta. Sen puheenjohtaja on entinen presidentti Tarja Halonen. Valtuuskunnan toimikausi on kaksi vuotta, ja sen puheenjohtaja on Suomen Taideyhdistyksen puheenjohtaja Lasse Saarinen.


title: Kansallisgalleria (Suomi)

text: Kansallisgallerian yhteydessä toimii myös opetus- ja kulttuuriministeriön asettama valtion taideteostoimikunta. Aikaisemmin Taiteen keskustoimikunnan alaisuudessa toiminut Valtion taideteostoimikunta siirtyy valtion taidekokoelmineen Kansallisgallerian yhteyteen.


title: Kansallisgalleria (Suomi)

text: Valtion taidemuseon henkilökunta siirtyi Kansallisgalleriaan ja heidän virkasuhteensa muuttui työsuhteiksi. Kun tehtävät eivät enää ole virkoja, niitä ei tarvitse hakea julkisesti.


title: Kansallisgalleria (Suomi)

text: Kansallisgallerian kokoelma muodostuu taideteoksista, Arkistoaineistosta ja esineistä. Arkistoaineiston rinnastaminen taideteoksiin ja kokoelmaperiaatteiden kirjaaminen lakiin Kansallisgalleriasta merkitsee Kuvataiteen keskusarkiston hoitamien arkistokokoelmien aseman vahvistumista.


title: Kansallisgalleria (Suomi)

text: Kuvataiteen keskusarkisto erillisenä osastona lakkautetaan Kansallisgalleriassa. Arkistokokoelmat sijoittuvat kokoelmahallintaosastoon. Niiden organisaatio yhdistyy Valtion taidemuseon kirjaston kanssa arkisto- ja kirjastoyksiköksi. Sen tehtäviä ovat arkistokokoelmien kartuttaminen, hoito ja hallinta, arkisto- ja kirjastokokoelmien kokoelmatietovarantojen ja -kantojen sisällöllinen hallinta ja kehittäminen, Kansallisgallerian kirjastotoiminnat sekä kokoelmatietopalvelut. Arkistojen parissa työskentelee jatkossa seitsemän henkilöä.


title: Henrik Munthe

text: Henrik Vilhelm Munthe (syntyi 1. marraskuuta 1860 Närin pitäjässä Gotlannissa, kuoli 15. elokuuta 1958) oli ruotsalainen geologi.


title: Henrik Munthe

text: Munthe alkoi vuonna 1882 opiskella geologiaa Uppsalan yliopistossa, missä hänestä 1892 tuli filosofian tohtori ja geologian dosentti. Munthe toimi vuosina 1894–1896 mineralogian professorina.


title: Henrik Munthe

text: Hän työsti monia selostettuja geologisia karttalehtiä ja tuotti paljon artikkeleita, joista useimmat käsittelivät Ruotsin ja Pohjois-Euroopan kvartäärigeologiaa. 1930-luvulla Munthen tutkimukset vaikuttivat merkittävästi Gotlannin miekanhiontakiviksi kutsutun muinaisjäännöstyypin ajoitukseen.


title: Oliivibulbuli

text: Oliivibulbuli ("Iole virescens") on bulbulien heimoon kuuluva varpuslintu.


title: Oliivibulbuli

text: Oliivibulbulia tavataan Bangladeshissa, Intiassa, Myanmarissa ja Thaimaassa. Lajin on kuvattu olevan suurimmaksi osaksi hyvin paikallinen, mutta sen ei kuitenkaan uskota olevan vaarallisen vähälukuinen, joten se on luokiteltu elinvoimaiseksi.


title: Harmaasilmäbulbuli

text: Harmaasilmäbulbuli ("Iole propinqua") on bulbulien heimoon kuuluva varpuslintu.


title: Harmaasilmäbulbuli

text: Harmaasilmäbulbulia tavataan Kambodžassa, Kiinassa, Laosissa, Myanmarissa, Thaimaassa ja Vietnamissa. Sen on kuvattu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi.


title: Sixten

text: Sixten on muinaisskandinaavista alkuperää oleva miehen etunimi. Nimen alkumuoto on "Sighsten", ja se on yhdistetty "voittoa" ja "kiveä" tarkoittavista sanoista.


title: Sixten

text: Suomessa nimi Sixten on vuoden 2009 loppuun mennessä annettu Väestörekisterikeskumsen tietojen mukaan 536 miehelle.


title: Sixten

text: Sixtenin nimipäivä on suomenruotsalaisessa kalenterissa ja aikaisemmin myös Ruotsissa 6. elokuuta. Se on sijoitettu tälle päivälle, koska se muistuttaa samalla päivällä aikaisemmin ollutta latinalaisperäistä nimeä Sixtus, vaikka onkin aivan eri alkuperää. Nimi Sixtus on aikoinaan sijoitettu tälle päivälle katolisen pyhimyskalenterin mukaisesti, koska paavi Sixtus II kärsi marttyyrikuoleman Roomassa sanottuna päivänä vuonna 258.


title: Kermavatsabulbuli

text: Kermavatsabulbuli ("Iole olivacea") on bulbulien heimoon kuuluva varpuslintu.


title: Kermavatsabulbuli

text: Kermavatsabulbulia tavataan Bruneissa, Indonesiassa, Malesiassa, Myanmarissa, Singaporessa ja Thaimaassa. Lajin on kuvattu olevan yleinen, mutta hyvin harvinainen Singaporessa. Kermavatsabulbuli on kuitenkin vähenemässä elinympäristöjen tuhoutumisen vuoksi, joten se on luokiteltu silmälläpidettäväksi.


title: Kermavatsabulbuli

text: Kermavatsabulbuli elää ikivihreissä metsissä alangoilla ja mäillä 825 metrin korkeuteen asti. Se tulee toimeen myös hakatuissa metsissä.


title: Italian Grand Prix 2013

text: Italian Grand Prix 2013 (virallisesti Formula 1 Gran Premio d'Italia 2013) oli Formula 1 -kauden 2013 12. osakilpailu, joka ajettiin 8. syyskuuta Monzan moottoriradalla Italiassa. Kilpailun voitti Sebastian Vettel.


title: Italian Grand Prix 2013

text: Force Indian kolmoskuljettaja James Calado ajoi perjantain ensimmäiset vapaat harjoitukset Adrian Sutilin tilalla. Caterhamin Heikki Kovalainen ajoi Giedo van der Garden tilalla ja Marussian Rodolfo González ajoi Jules Bianchin tilalla.


title: Italian Grand Prix 2013

text: Lauantain kolmansissa vapaissa harjoituksissa Mercedeksen Nico Rosberg kärsi teknisistä ongelmista, ajaen vain viisi kierrosta jääden tuloslistan viimeiseksi. Talli joutui kesken harjoituksen purkamaan Rosbergin autoa tutkiakseen hydrauliikkajärjestelmän viasta aiheutunutta ylikuumenemisongelmaa. Force Indian Paul di Resta ajoi ulos Parabolica-mutkassa.


title: Palawaninbulbuli

text: Palawaninbulbuli ("Iole palawanensis") on bulbulien heimoon kuuluva varpuslintu.


title: Palawaninbulbuli

text: Palawaninbulbulia tavataan vain Filippiineillä. Sen on kuvattu olevan harvinainen, ja sen kannankehitys on laskeva. Se on kuitenkin luokiteltu elinvoimaiseksi, koska lajin ei uskota olevan vielä vaarallisen vähälukuinen.


title: Luettelo Suomen diplomaattisista edustajista maanosittain

text: Tämä on hakemisto luetteloihin Suomen diplomaattisista edustajista maanosittain. Maanosittain jaoteltuja luetteloita on viisi ja lisäksi on erillinen luettelo kansainvälisille järjestöille. Luetteloissa ei ole konsuleita tai kunniakonsuleita.


text: Suomen diplomaattiset edustustot löytyvät artikkelista Luettelo Suomen diplomaattisista edustustoista.


title: Meri-VHF

text:
Meri-VHF on merenkulussa myös sisävesillä käytettävä 156,0–174 MHz taajuusalueen radio. Pohjoismaissa ovat käytössä myös 155,5–155,825 MHz taajuusalueen L ja F-kanavat.
Meri-VHF toimii radiopuhelimen tavoin ja käytössä ovat vain standardin mukaiset taajuudet eli kanavat. Kanava 16 (156,8 MHz) on kansainvälinen hätäkanava.


title: Meri-VHF

text: Meri-VHF-radion käyttämiseen tai käyttämisen valvontaan tarvitaan Suomessa sen käyttämiseen suoritettu rannikkolaivurin radiotodistus "short range certificate" (SRC) Lisäksi pitää maksaa meri-VHF-radioon liittyvä vuotuinen taajuusmaksu.


title: Meri-VHF

text: Rannikkoasemakanava on radiokanava, joka liittyy merenkulun turvallisuuteen liittyvää radioliikenteeseen samoin kuin meripelastustoimintaan. Turvallisuusradioliikenne on Suomessa meripelastuslain perusteella liikenneviraston tehtävä, jota Suomessa hoitaa yleisesti Turku Radio taajuuksillaan ja Saimaan syväväylästön alueella Saimaa VTS, Saimaa Vessel Trafic Service, Saimaan alusliikennepalvelu.


title: Meri-VHF

text: Keskeinen viestinvälittäjä on Turku Radio. Se käyttää varsinaiseen omaan toimintaansa rannikko(radio)asemakanavat 1-5 ja 22-28 sekä kuuntelee näiden ja yleisesti käytettävän hätäkutsu-, turvallisuussanoma- sekä yleisen kutsukanavan sekä digitaalisen selektiivikutsukanavan 70 vastaanoton lisäksi myös meripelastuksen työkanavaa 14. Niin kanavilla 1-5 kuin myös 22-28 on olemassa kaksi taajuutta, koska niiden on kyettävä välittämään tavallinen lanka- tai matkapuhelu meri-VHF-radiosta rannikkoaseman välityksellä alukselle tai lanka- tai matkapuhelimeen puheradioliikenteen semidplexina.


title: Meri-VHF

text: Vastaavaa palvelua sisävesillä ei ole Päijänteellä.


title: Meri-VHF

text: Viimeinen vahvistettu aseman ja tukiasemien luettelo on julkaistu 1. tammikuuta 2010 verkossa.


title: Meri-VHF

text: Aluskanava on radiokanava, jota käytetään maailmanlaajuisen merenkulun hätä- ja turvallisuusradiojärjestelmän mukaan määritellyillä kanavoiduilla taajuuksilla vesialusten väliseen liikenteeseen. Aluskanavia ovat 6, 8, 72 ja 77. Näitä kanavia käytetään alusten väliseen liikenteeseen, johon ei saa käyttää rannikkoasemakanavia. Alukset eivät saa käyttää keskinäiseen liikenteeseensä meriturvallisuutta varten määriteltyä rannikkoasemakanavia.


title: Meri-VHF

text: Kanavista kanavat 6 ja 8 voivat olla kauppa-alusten käytössä ja koska meri-VHF-antennit yleensä viritetään yleiselle hätäkutsukanava-, turvallisuussanomakanava ja yleinen kutsukanava 16:lle, 156,800 MHz:ille, kanavat 6 ja 8 ovat mahdollisesti jossakin erityistapauksessa kuuluvampia kuin kanavat 72 ja 77, joten vapaana olevista kanavista voidaan käyttää ensiksi epätodennäköisemiä kanavia 77 ja 72 kuin 8 tai 6.


title: Meri-VHF

text: Erityisen lyhyillä etäisyyksillä alusten sisäiseen radioliikenteeseen käytetään vähätehoisia kansikanavia.


title: Meri-VHF

text: Kansikanava vähätehoinen. Sitä käytetään alusten sisäiseen radioliikenteeseen esimerkiksi satamissa purettaessa tai lastattaessa ja sitä voi käyttää myös alusten väliseen liikenteeseen. Kansikanavia ovat meri-VHFn kanavat 15 ja 17, jotka vähätehoisina, 1 W:n on määritelty hätäkanavan molemmin puolin taajuuksiltaan. Muut meri-VHFn kanavat ovat 25 W:n tehoisia.


title: Meri-VHF

text: Huviveneilyn vapaamuotoista keskustelua varten on meri-VHF-järjestelmässä varattu kolme radiokanavaa: L1, L2 ja L3. Huvialuskanava on pohjoismainen kanava, ja koskee Norjaa, Ruotsia, Suomea ja Tanskaa. Ruotsissa ja Tanskassa ei saa käyttää kolmatta huvialuskanavaa.


title: Meri-VHF

text: Luotsauksessa käytetään kanavaa 13.


title: Meri-VHF

text: Ammattikalastusta varten ovat meri-VHF -järjestelmässä on varattu kolme radiokanavaa: F1, F2 ja F3.


title: Applause (kappale)

text: "Applause" on yhdysvaltalaisen pop-laulaja Lady Gagan kappale. Kappale julkaistiin hänen "Artpop"-albuminsa ensimmäisenä singlenä 12. elokuuta 2013. Kappaleen musiikkivideo julkaistiin 19. elokuuta 2013.


title: Barbera

text: Barbera on viinirypälelajike, josta tehdään punaviiniä. Barberaa viljellään etupäässä luoteisen Italian Piemontessa, missä se on viljellyin punaviinilajike. Sitä viljellään myös Kaliforniassa ja Argentiinassa. Barberasta tuotetut viinit tunnetaan tyypillisesti marjojen, kirsikoiden, orvokkien ja juuresten aromeista. Barbera-viinit ovat yleisesti ottaen kuivia, hapokkaita keskitäyteläisiä, melko runsaita ja happaman marjaisia.


title: Umbro

text: Umbro on englantilainen urheiluvaatteita ja jalkapallovarusteita valmistava yritys. Se on perustettu vuonna 1924, ja toimii maailmanlaajuisesti yli 90 valtiossa.


title: Umbro

text: Amerikkalainen alan jättiläinen Nike osti Umbron vuonna 2007, yhteensä 285 miljoonalla punnalla. Marraskuussa 2012 Nike myi Umbron eteenpäin yhdysvaltalaiselle Iconix Brand Groupille.


title: Umbro

text:
Umbrolla on pitkä historia jalkapallojoukkueiden sekä -pelaajien sponsorina. Yhtiön useat merkittävät yhteistyökumppanit, kuten Manchester City ja Englannin sekä Ruotsin jalkapallomaajoukkueet kuitenkin siirtyivät Niken alaisuuteen ennen loppuvuodesta 2012 tapahtunutta yrityskauppaa.
Umbron peliasuja käyttävät muun muassa Valioliigaseurat West Ham United FC ja Everton FC. Pelaajista Umbron tallissa on esimerkiksi Pepe.


title: Grenache

text: Grenache on viinirypälelajike. Sitä viljellään eniten Espanjassa ja Etelä-Ranskassa, sillä Grenache-köynnökset viihtyvät kuumassa ilmastossa ja karussa maaperässä. Lajiketta viljellään myös muun muassa Sardiniassa, Kaliforniassa ja Australiassa. Espanjassa lajikkeen nimi on Garnacha. Grenachea on käytetty perinteisesti roseeviinin tekoon, mutta siitä tehdään myös punaviinejä. Suurin osa Grenachesta päätyy sekoitteena eurooppalaisten alueviinien osaksi, sillä siinä on paljon sokeria ja hillomainen ja mausteinen maku, mikä tekee siitä sopivan kumppanin hapokkaammille lajikkeille. Espanjan Riojassa Grenachea yhdistetään etenkin Tempranilloon, ja Ranskassa siitä tehdään muun muassa Châteauneuf-du-Pape-viiniä. Grenachen valkoinen versio on Grenache Blanc, ja lisäksi tunnetaan muunnos Grenache Gris.


title: Salman Isa

text: Salman Isa Ghuloom (; s. 12. heinäkuuta 1977 Bahrain) on bahrainilainen jalkapalloilija, ja Bahrainin valioliigassa pelaavan Al-Riffan kapteeni. Hän pelaa useimmiten puolustajan paikalla, mutta on toiminut laidalla myös hyökkäävämmässä roolissa. Isa onkin laitojen raskaan ja väsymättömän työnsä sekä nopeiden laitanousujensa ansiosta saanut lempinimen "Al Janah Al Taer" eli ""Lentävä laituri"", ja Al-Riffassa jopa kulttisankarin maineen.


title: Salman Isa

text: Isa aloitti seurajoukkueuransa Bahrainin toiseksi korkeimmalla sarjatasolla pienessä Madinat Isan joukkueessa. Isan mahtavat suoritukset joukkueessa johtivat Al-Riffan, erään Bahrainin kuuluisimmista joukkueista, tarjoamaan hänelle sopimusta vuonna 1998. Isa allekirjoittikin sopimuksen, ja oli suuressa roolissa, kun seura voitti Bahrainin mestaruuden kaudella 2002–2003.


title: Salman Isa

text: Vuonna 2005 Isa siirtyi qatarilaiseen Al-Arabin joukkueeseen. Siellä hän onnistui melko nopeasti saavuttamaan luotettavuuden kokoonpanossa, ja tekikin 67 pelaamassaan ottelussa yhteensä yhdeksän maalia, vaikka pelasi puolustajana.


title: Salman Isa

text: Isa siirtyi takaisin Al-Riffaan vuonna 2011 300 000 euron siirtosummalla.


title: Salman Isa

text: Bahrainin joukkueessa Isa alkoi pelata vuonna 2001. Monien mielestä hänen parhaat esityksensä maajoukkueessa nähtiin vuonna 2004, jolloin hän osallistui joukkueen mukana Qatarissa järjestettyyn Gulf Cupiin. Isa teki turnauksen ottelussa Saudi-Arabiaa vastaan upean maalin, joka oli myös pelin 3–0-voittomaali. Cupin välierässä Bahrain hävisi Omanille, mutta sijoittui lopulta kolmanneksi.


title: Salman Isa

text: Isa on pelannut A-maajoukkueessa 144 ottelua, mikä on eniten bahrainilaisista jalkapallon historiassa. Globaalissa ottelutilastossa Isa on sijalla 17, takanaan muun muassa Jari Litmanen ja Luis Figo.


title: Jeroen Verhoeven

text: Jeroen Verhoeven (s. 30. huhtikuuta 1980, Naarden) on alankomaalainen jalkapalloilija, pelipaikaltaan maalivahti. Hän on edustanut vuodesta 2012 lähtien kotimaansa pääsarjassa Eredivisiessä pelaavaa FC Utrechtiä.


title: Jeroen Verhoeven

text: Verhoeven tunnetaan huipputason jalkapalloilijalle poikkeuksellisesta fyysisestä olemuksestaan. Vuonna 2011 hän painoi 103 kilogrammaa.


title: Tom Carroll

text: Thomas James ”Tom” Carroll (s. 28. toukokuuta 1992, Watford) on englantilainen jalkapalloilija, pelipaikaltaan keskikenttäpelaaja. Hän edusti Englannin valioliigassa pelaavaa Tottenham Hotspuria, josta siirtyi tammikuussa 2017 Swanseaan.


title: Tom Carroll

text: Carroll teki valioliigadebyyttinsä 3. marraskuuta 2012 ottelussa Wigan Athleticiä vastaan.


title: Laktitoli

text: Laktitoli on sokerialkoholi. Sitä valmistetaan hydraamalla laktoosia katalyytin avulla.


title: Laktitoli

text: Laktitolin moolimassa on 334,31 g/mol, sulamispiste 146 °C ja CAS-numero 585-86-4. Se on voimakkaasti hygroskooppista eli sitoo vettä itseensä.


title: Laktitoli

text: Laktotolin raaka-aineena käytetään maitoheraa. Sen glykokeminen indeksi (GI) on matala, alle 10.


title: Laktitoli

text: Laktitolia käytetään elintarvikkeiden makeutusaineena ja hygroskooppisuutensa takia parantamassa elintarvikkeiden rakennettä. Sen E-koodi on E966.. Laktitolia käytetään myös ummetuslääkkeissä.


title: Maltitoli

text: Maltitoli on sokerialkoholi. Sitä valmistetaan hydraamalla maltoosia.


title: Maltitoli

text: Maltitolin moolimassa on 334,32 g/mol, sulamispiste 146–147 °C ja CAS-numero 585-88-6. Se on kiinteänä lievästi hygroskooppista. Se on melkein yhtä makeaa kuin pöytäsokeri, suhteelliseksi makeudeksi on ilmoitettu 0,65–0,9.


title: Maltitoli

text: Maltitolin raaka-aineena käytetään useimmiten maissisiirappia.


title: Maltitoli

text: Maltitolia käytetään elintarvikkeiden makeutusaineena. Sen E-koodi on E965..


title: Adolf Fredrik von Willebrand

text: Adolf Fredrik von Willebrand (24. maaliskuuta 1766 Nousiainen – 15. helmikuuta 1845 Turku) oli suomalainen juristi, Turun hovioikeuden presidentti ja senaatin oikeusosaston jäsen.


title: Adolf Fredrik von Willebrand

text: Willebrand ryhtyi aluksi sotilasuralle (kersantiksi 1781), mutta siirtyi 1782 opiskelemaan Turun akatemiaan. Von Willebrand toimi Turun hovioikeuden auskultanttina 1784–1785, ylimääräisenä kanslistina ja varanotaarina vuodesta 1785 lähtien. Vuonna 1790 hänet määrättiin sotatuomariksi henkikasakkajoukkoon ja 1792 hän siirtyi Tukholmaan, missä sai 1795 laamannin arvon. Tukholmassa hän työskenteli kenraaliadjutantin toimistossa kanslistina ja sihteerinä. Vuonna 1800 hänet nimitettiin Norrköpingin valtiopäivien lakivaliokunnan jäseneksi. Hän toimi Ruotsissa myös pankkiuralla, mutta siirtyi 1805 Turun ja Porin läänin lakikunnan laamanniksi.


title: Adolf Fredrik von Willebrand

text: Venäjän valloitettua Suomen alueen von Willebrand nimitettiin 1809 hallituskonseljin oikeusosaston jäseneksi. Hän sai valtioneuvoksen arvon 1812 ja todellisen valtioneuvoksen arvon 1814. Vaikka von Willebrand toimi Turussa sijaitsevan hallituskonseljin (Suomen hallituksen) senaattorina, hänet nimitettiin 1814 myös Pietarissa sijainneen Suomen asiain komitean (sekin pyrki esiintymään Suomen hallituksena) jäseneksi. Vuonna 1821 von Willebrand teki Pietarissa vararikon ja sai muodollisesti eron komiteasta terveydellisten syiden vuoksi. Seuraavana vuonna hänet nimitettiin Turun hovioikeuden presidentiksi ja korotettiin 1830 vapaaherraksi. Keväällä 1832 von Willebrand erosi omasta pyynnöstään lainkäyttäjän virastaan eläen elämänsä loppuajan yksityishenkilönä koko palkkaa vastaavan elinkautisen eläkkeen varassa.


title: Adolf Fredrik von Willebrand

text: Von Willebrandin isä oli Turun läänin jalkaväkirykmentin majuri Carl Johan von Willebrand (3. maaliskuuta 1730 – 19. huhtikuuta 1810) ja äiti Carl Johanin ensimmäinen puoliso Agnes Lilliestjerna (18. maaliskuuta 1734 – 30. kesäkuuta 1776). Von Willebrandin puoliso oli Wilhelmina Albertina von Willebrand (17. toukokuuta 1782 – 13. toukokuuta 1824). Wilhelmina oli Turun ja Porin läänin maaherran Ernst Gustaf von Willebrandin ja Wendla Gustava von Wrightin tytär sekä hallituskonseljin jäsenen kenraalimajuri August Fredrik Palmfeltin leski.


title: Willebrand

text: Willebrand voi tarkoittaa ainakin seuraavia:


title: Sotahovioikeus

text: Sotahovioikeus () oli ruotsalainen sotilasasioita käsittelevä erityistuomioistuin, joka toimi toisena oikeusasteena. Se perustettiin 1791, mutta lakkautettiin muutaman vuoden kuluttua, ja perustettiin uudelleen 1797. Se oli ainoa sotilasasioiden ylioikeus niin maalla kuin merelläkin sattuneissa tapauksissa. Vuoden 1798 sota-artiklat määräsivät, että sotahovioikeus oli rauhanaikainen ylioikeus, mutta sodan aikana ylimpänä oikeutena toimi armeijan ylisotaoikeus ("generalkrigsrätt") ja laivaston ylioikeus ("öfverrätt"). Vuoden 1868 sotatuomioistuinasetuksen mukaan sotahovioikeus oli sotaväen toinen oikeusaste. Kuninkaan käskystä voitiin valtakunnan ulkopuolella olevaa armeijaa ja merisotaretkellä olevaa laivastoa varten perustaa ylisotaoikeus ("öfverkrigsrätt"). Vuonna 1948 Ruotsissa lakkautettiin erityiset sotilastuomioistuimet rauhan aikana.


title: Johannes Fust

text: Johann(es) Fust (k. 1466) oli saksalainen kirjanpainaja. Hän oli Johannes Gutenbergin liikekumppani mutta ryhtyi kirjapainoasioissa myöhemmin yhteistyöhön vävynsä Peter Schöfferin kanssa.


title: Philippe Claudel

text: Philippe Claudel (s. 2. helmikuuta 1962) on ranskalainen kirjailija, käsikirjoittaja ja elokuvaohjaaja. Claudelin romaaneista on suomennettu "Harmaat sielut" (2003) ja "Varjojen raportti" (2007). Claudelin esikoisohjaus "Olen aina rakastanut Sinua" (2008) sai Bafta-palkinnon.


title: Pietro Germi

text: Pietro Germi (14. syyskuuta 1914 Genova – 5. joulukuuta 1974 Rooma) oli italialainen elokuvaohjaaja, näyttelijä ja käsikirjoittaja.


title: Pietro Germi

text: Germi opiskeli Genovan laivastoinstituutissa ja valmistui Rooman Kokeellisesta elokuvakeskuksesta. Hän työskenteli Alessandro Blasettin ja Amleto Palermin assistenttina ja ohjasi vuonna 1945 käsikirjoittamansa elokuvan "Il testimone" (”Todistaja”). Sen jälkeen hän ohjasi sävyltään neorealistisia rikoselokuvia kuten "Tappava suudelma" ("Gioventù perduta", 1947), "Lain nimessä" ("In nome della legge", 1949), "Toiveitten tie " ("Il cammino della speranza", 1950) sekä "Rahan kirous" ("La città si difende", 1951), joka sai Venetsian elokuvajuhlien palkinnon vuoden parhaana italialaisena elokuvana.


title: Pietro Germi

text: Ohjaajan tunnetuin työ on Marcello Mastroiannin tähdittämä italialainen komedia "Avioero italialaiseen tapaan" ("Divorzio all’italiana", 1961), joka voitti kaksi Nastro d’argentoa ja Golden Globea sekä Oscarin parhaasta käsikirjoituksesta. Satiirinen komedia "Vietelty ja hyljätty" ("Sedotta e abbandonata", 1963) sai David di Donatellon ohjauksesta ja episodielokuva "Hyvät naiset ja herrat" ("Signori e signore", 1965) Cannesin elokuvajuhlien Kultaisen palmun. Germin viimeinen elokuva oli "Amici miei" (”Ystäväni”, 1975), jonka viimeisteli Mario Monicelli.


title: Dark Days Ahead

text: Dark Days Ahead on suomalainen groove metal -yhtye, joka on perustettu vuonna 2005. Sen kotipaikka on Jyväskylä. Yhtye on julkaissut kaksi albumia albumia, "The Long Road South" (2012) sekä "North Star Blues" (2014) Inverse Recordsin kautta.


title: Enrico Guazzoni

text: Enrico Guazzoni (18. syyskuuta 1876 Rooma – 24. syyskuuta 1949 Rooma) oli italialainen elokuvaohjaaja ja taidemaalari.


title: Enrico Guazzoni

text: Taidetta opiskellut Guazzoni aloitti elokuvauransa Alberini & Santoni -yhtiön lavastajana vuonna 1906. Vuodesta 1909 lähtien hän toimi Cinesin lavastajana ja ohjaajana. Hän nousi maailmanmaineeseen Rooman valtakuntaan sijoittuvilla spektaakkelielokuvilla kuten "Quo vadis?" (1912) ja "Giulio Cesare" (”Julius Caesar”, 1913).


title: Enrico Guazzoni

text: Vuonna 1918 Guazzoni perusti oman tuotantoyhtiön, joka meni pian nurin italialaisen elokuvateollisuuden kriisissä. Ohjaajan Cinesille tekemä suurenmoinen miekka ja sandaali -spektaakkeli "Messalina" (1923) toimi muun muassa Hollywoodin "Ben-Hurin" (1925) esikuvana, mutta johti osaltaan yhtiön konkurssiin. Myöhemmin Guazzoni ohjasi useita viihde-elokuvia.


title: Varatchaya Wongteanchai

text: Varatchaya Wongteanchai (s. 7. syyskuuta 1989 Chiang Rai) on thaimaalainen tennispelaaja. Parhaimmillaan hän on ollut kaksinpelissä WTA-listan sijalla 212 kesäkuussa 2013 ja nelinpelissä sijalla 118 helmikuussa 2013. Hän on voittanut urallaan neljä ITF-turnausta kaksinpelissä ja 24 turnausta nelinpelissä. Hänen siskonsa Varunya Wongteanchai pelaa myös tennistä.


title: 1,5-syklo-oktadieeni

text: 1,5-syklo-oktadieeni (CH) on rengasrakenteisiin dieeneihin kuuluva hiilivety. Yhdistettä käytetään polymeerien valmistuksessa ja ligandina organometallikemiassa.


title: 1,5-syklo-oktadieeni

text: 1,5-syklo-oktadieeni on huoneenlämpötilassa kirkas neste. Se ei liukene veteen, mutta liukenee orgaanisiin liuottimiin. Yhdiste reagoi tyypillisten alkeenien tavoin, ja klooraus johtaa tetrakloorisyklo-oktaaniin ja selektiivinen pelkistys vedyn avulla muodostaa syklo-okteenia. Korkeassa lämpötilassa ja paineessa vety pelkistää 1,5-syklo-oktadieenin syklo-oktaaniksi.


title: 1,5-syklo-oktadieeni

text: 1,5-syklo-oktadieeniä valmistetaan syklobutadieenin dimerisaatiolla. Katalyyttinä käytetään nikkelikomplekseja ja sivutuotteena muodostuu 4-vinyylisyklohekseeniä. 1,5-syklo-oktadieenin cis-cis-isomeerin saanto on noin 90 %. Tuotteet erotetaan toisistaan tislaamalla.


title: 1,5-syklo-oktadieeni

text: 1,5-syklo-oktadieenin renkaanavauspolymeroinnilla valmistetaan polyoktenameereja, jotka ovat elastomeereja, joita käytetään muun muassa kumeissa ja termoplastisissa polymeereissä. Eräitä 1,5-syklo-oktadieenin halogenoituja johdannaisia käytetään paloa estävinä aineina. Yhdiste reagoi boraanin kanssa muodostaen 9-borabisyklo[3.3.1]nonaania eli 9-BBN:ää, jota käytetään hydroboraatioreaktioissa.


title: 1,5-syklo-oktadieeni

text: 1,5-syklo-oktadieenin π-sidokset muodostavat sidoksen metalliatomien kanssa. Nämä kompleksit ovat hyvin pysyviä ja niitä muodostuu metallikarbonyylien ja 1,5-syklo-oktadieenin välisellä reaktiolla. Metalleja, jotka muodostavat näin kompleksin yhdisteen kanssa ovat muun muassa kromi, volframi, renium ja molybdeeni.


title: 1,5-syklo-oktadieeni

text: Bis(syklo-oktadieeni)nikkeli(0) on hyödyllinen lähtöaine muiden nikkeliyhdisteiden synteesissä ja syklo-oktadienyyliligandin syrjäytymiseen perustuu eräiden kompleksien, kuten Crabtreen katalyytin käyttö.


title: Alberto De Martino

text: Alberto De Martino (12. kesäkuuta 1929 Rooma – 2. kesäkuuta 2015 Rooma) oli italialainen elokuvaohjaaja ja käsikirjoittaja.


title: Alberto De Martino

text: De Martino valmistui juristiksi, teki vuodesta 1948 lähtien dokumenttielokuvia ja työskenteli apulaisohjaajana. 1960-luvun alussa hän käsikirjoitti ja ohjasi joukon peplumelokuvia. De Martino teki myös kauhuelokuvan "Horror" (1962) ja yhden ensimmäisistä spagettiwesterneistä "Gli eroi di Fort Worth" (”Fort Worthin sankarit”, 1964). 1960-luvun spagettiwesternien jälkeen hän ohjasi kansainvälisestikin menestyneitä jännitysfilmejä. Ohjaaja tunnettiin myös taiteilijanimellä Martin Herbert.


title: Almir Kajumov

text: Almir Kajumov (30. joulukuuta 1964 Moskova – 7. elokuuta 2013 Smolensk) oli venäläinen jalkapalloerotuomari ja entinen jalkapalloilija.


title: Almir Kajumov

text: Hän pelasi muun muassa Moskovan Spartakissa, jossa voitti Neuvostoliiton mestaruuden vuonna 1987. Kaudella 1992 hän edusti Veikkausliigassa Kuopion Palloseuraa.


title: Almir Kajumov

text: Pelaajauransa jälkeen Kajumov toimi erotuomarina. Almir Kajumov kuoli Smolenskin kaupungissa 49-vuotiaana elokuussa 2013.


title: Almir Kajumov

text: Toimiessaan erotuomarina Vuonna 2009 Kajumovin epäiltiin manipuloineen ZSKA Moskovan ja FK Moskovan välisen ottelun tulosta tšetšeenimafian haluamalla tavalla. Kajumov jätti ottelussa muun muassa tuomitsematta selvän rangaistuspotkun ZSKA:lle. ZSKA:n tappio aiheutti myös espanjalaisvalmentaja Juande Ramosin erottamisen joukkueen päävalmentajan paikalta. Muutamaa viikkoa ottelun jälkeen Kajumov yritti hypätä seitsenkerroksisen moskovalaisen asuinrakennuksen katolta. Poliisi onnistui kuitenkin suostuttelemaan hänet alas ja Kajumov toimitettiin psykiatriseen hoitoon.


title: Piero Regnoli

text: Piero Regnoli (19. heinäkuuta 1921 Rooma – 27. huhtikuuta 2001 Rooma) oli italialainen elokuvakäsikirjoittaja ja -ohjaaja.


title: Piero Regnoli

text: Regnoli toimi Vatikaanin "L'Osservatore Romanon" elokuva-arvostelijana ja "L'Eco del Cinema" -lehden toimittajana sekä aloitti elokuvauransa Paolo Moffan assistenttina. Vuodesta 1951 lähtien hän työskenteli mitä erilaisimpiin tyylilajeihin kuuluvien elokuvien käsikirjoittajana. 1970-luvun alussa Regnoli erikoistui eroottisiin komedioihin ja pornoelokuviin. Hänen vuonna 1957 alkanut ohjaajanuransa käsittää joukon tavanomaisia viihde-elokuvia.


title: Olen aina rakastanut Sinua

text: Olen aina rakastanut Sinua ("Il y a longtemps que je t’aime") on Philippe Claudelin ohjaama ja käsikirjoittama elokuva vuodelta 2008. Se on kirjailijana kannuksensa hankkineen Claudelin pitkä esikoisohjaus.


title: Olen aina rakastanut Sinua

text: Elokuva on kuvattu Claudelin kotikaupungissa Nancyssa. Se sai Ranskassa Césarin parhaan esikoisohjauksen palkinnon ja Britanniassa Baftan parhaan vieraskielisen elokuvan palkinnon.


title: Olen aina rakastanut Sinua

text: Tarinassa vankilatuomion kärsinyt kotiseudulle palaava Juliette saa osakseen epäluuloa ja vihaa; jopa lähiomaiset, sisar Léa ja tämän aviomies Luc, karsastavat häntä.


title: Malakanviirubulbuli

text: Malakanviirubulbuli ("Ixos malaccensis") on bulbulien heimoon kuuluva varpuslintu.


title: Malakanviirubulbuli

text: Malakanviirubulbulia tavataan Bruneissa, Indonesiassa, Malesiassa, Myanmarissa, Singaporessa ja Thaimaassa. Se on edelleen yleinen tai melko yleinen laji, mutta on vähenemässä elinympäristöjen häviämisen seurauksena. Se on luokiteltu silmälläpidettäväksi.


title: Malakanviirubulbuli

text: Malakanviirubulbuli elää alankometsissä 1 200 metrin korkeuteen asti. Yleensä sitä kuitenkin tavataan alemmissa korkeuksissa.


title: Nikobaarienbulbuli

text: Nikobaarienbulbuli ("Ixos nicobariensis") on bulbulien heimoon kuuluva varpuslintu.


title: Nikobaarienbulbuli

text: Nikobaarieenbulbulia tavataan Intian Nikobaarien saarilla. Sen kannaksi arvioidaan 2 500–9 999 yksilöä. Laji on vähenemässä elinympäristöjen tuhoutumisen seurauksena, ja se on luokiteltu silmälläpidettäväksi.


title: Nikobaarienbulbuli

text: Nikobaarienbulbuli elää luonnotilaisissa ja hakatuissa metsissä ja metsänreunoilla. Sitä tavataan myös puutarhoissa, kookos- ja kumiplantaaseilla, ihmisasutuksen läheisyydessä ja joskus myös ruohikkoalueilla. Sitä tavataan usein yksittäin tai pareittain.


title: Giacomo Gentilomo

text: Giacomo Gentilomo (5. huhtikuuta 1909 Trieste – 16. huhtikuuta 2001 Rooma) oli italialainen elokuvaohjaaja ja taidemaalari.


title: Giacomo Gentilomo

text: Taiteesta ja teatterista kiinnostunut Gentilomo työskenteli lavastajana ja aloitti elokuvauransa leikkaajana, käsikirjoittajana sekä Carlo Ludovico Bragaglian apulaisohjaajana. Hänen ensimmäinen ohjaustyönsä oli dokumenttielokuva "Sinfonie di Roma" (”Rooman sinfoniat”, 1937), jossa käytettiin ensimmäistä kertaa Italiassa Technicolor-värejä. Gentilomon ensimmäinen näytelmäelokuva oli "Ecco la radio!" (”Tässä on radio”) vuonna 1940. Vuonna 1945 valmistunut "O sole mio" sekoitti onnistuneesti neorealismia napolilaisperinteeseen.


title: Giacomo Gentilomo

text: Toisen maailmansodan jälkeen Gentilomo ohjasi lukuisia komedioita, melodraamoja ja seikkailuelokuvia. Elokuvauransa loppuvaiheessa hän teki joukon peplumfilmejä kuten "Maciste e la regina di Samar" (1964). 1960-luvun puolivälistä lähtien Gentilomo työskenteli taidemaalarina.


title: Vuoriviirubulbuli

text: Vuoriviirubulbuli ("Ixos mcclellandii") on bulbulien heimoon kuuluva varpuslintu.


title: Vuoriviirubulbuli

text: Vuoriviirubulbulia tavataan Intian niemimaan pohjoisosissa ja Kaakkois-Aasiassa. Sen on kuvattu olevan yleinen koko levinneisyysalueellaan. Bangladeshissa se on kuitenkin harvinainen ja mahdollisesti hävinnyt sieltä kokonaan. Vuoriviirubulbulin kannankehitys on vakaa, ja se on luokiteltu elinvoimaiseksi.


title: Ilkka Talasranta

text: Ilkka Tapani Talasranta (26. toukokuuta 1964 – 6. elokuuta 2013) oli suomalainen säveltäjä, sanoittaja ja viihteen monitoimimies.


title: Ilkka Talasranta

text: Talasranta toimi YLE Viihteen päällikkönä vuodesta 2004 vuoteen 2007.


title: Simon Gysbers

text: Simon Gysbers (s. 7. toukokuuta 1987 Richmond Hill, Ontario, Kanada) on kanadalainen jääkiekkopuolustaja, joka edustaa KHL-joukkue Medveščak Zagrebia. Suhteellisen isokokoisen Gysbersin vahvuuksiin kuuluu hyökkäyspään pelaaminen, syöttäminen, kärsivällisyys kiekon kanssa sekä rauhallisuus paineen alla. Hän ei ole koostaan huolimatta kuitenkaan kovin fyysinen tai aggressiivinen. Gysbersillä on parannettavaa myös oman pään pelaamisessa. Hän laukoo oikealta.


title: Simon Gysbers

text: OHL-joukkue Saginaw Spirit varasi Gysbersin 282. pelaajana vuonna 2003, mutta hän ei koskaan siirtynyt CHL:ään. Gysbers pelasi kolme seuraavaa kautta OPJHL:ää Stouffville Spiritissä. Hän oli kahdella jälkimmäisellä kaudellaan joukkueen tehokkain puolustaja ja kolmanneksi paras pistemies. Gysbers palkittiin myös molempina kausina OPJHL:n parhaana puolustajana.


title: Simon Gysbers

text: Vuodet 2006–2010 Gysbers kävi Lake Superior State Universitya. Hän oli kolmella jälkimmäisellä kaudellaan joukkueen tehokkain puolustaja, joista kahdella viimeisemmällä Gysbers toimi myös LSSU:n varakapteenina. Viimeisimmän yliopistokautensa päätteeksi, maaliskuussa 2010 hän siirtyi amatööritry-out -sopimuksella AHL-joukkue Toronto Marliesiin. Pari päivää myöhemmin Gysbers solmi kaksivuotisen tulokassopimuksen NHL-joukkue Toronto Maple Leafsin kanssa. Hän pelasi kuitenkin molemmat sopimuskautensa kokonaan farmijoukkue Marliesissa. Tulokaskausi 2010–2011 toi Gysbersille 60 runkosarjaottelussa tehot 7+24=31, joilla hän oli joukkueen tehokkain puolustaja, kuten myös kaudella 2011–2012 tehoilla 5+24=29. Kevään 2012 pudotuspeleissä Gysbers teki 17 ottelussa tehot 1+1=2. Hänen AHL-uransa toistaiseksi ainoa playoff-maali syntyi 25. toukokuuta 2012 viidennessä konferenssifinaaliottelussa Oklahoma City Baronsia vastaan ja se ratkaisi Marliesille 3-1-voittoon päättyneen ottelun sekä Calder Cup- finaalipaikan. Joukkue hävisi finaalisarjan kuitenkin Norfolk Admiralsille otteluvoiton 4-0. Heinäkuussa 2012 Gysbers teki vuoden mittaisen jatksopimuksen Maple Leafsin kanssa.


title: Simon Gysbers

text: Gysbers pelasi myös kauden 2012–2013 kokonaan farmissa. Kaudeksi 2013–2014 hän siirtyi vuoden mittaisella sopimuksella SM-liigajoukkue Tampereen Ilvekseen. Gysbers nousi joukkueen ykköspuolustajaksi ja oli Ilveksen tehokkain puolustaja tehoilla 6+18=24.. Kaudeksi 2014–2015 hän siirtyi vuoden mittaisella sopimuksella SM-liigassa pelaavaan Turun Palloseuraan. Gysbers oli joukkueen tehokkain puolustaja tehoilla 3+14=17, kunnes hän siirtyi tammikuussa 2015 loppukaudeksi Ruotsin SHL-liigan Djurgårdens IF:ään.


title: Simon Gysbers

text: Kaudeksi 2015–2016 Gysbers siirtyi KHL:n kroatialaisjoukkue Medveščak Zagrebiin.


title: Giorgio Capitani

text: Giorgio Capitani (29. joulukuuta 1927 Pariisi – 25. maaliskuuta 2017 Viterbo) oli italialainen elokuvaohjaaja ja käsikirjoittaja.


title: Giorgio Capitani

text: Capitanin elokuvaura alkoi vuonna 1946. Hän työskenteli muun muassa Vittorio Cottafavin apulaisohjaajana ja teki ensimmäisen itsenäisen ohjaustyönsä vuonna 1953. Capitani ohjasi joukon tavanomaisia melodraamoja ja erikoistui 1960-luvun puolivälistä lähtien komedioihin. 1980-luvun lopulta lähtien hän teki televisiossa muun muassa suositun sarjan komissaario Roccasta sekä joukon elämäkertaelokuvia. Ohjaaja tunnettiin myös taiteilijanimellä George Holloway.


title: Paciano Aniceto

text: Paciano Basilio Aniceto (s. 9. maaliskuuta 1937 Santa Ana) on filippiiniläinen roomalaiskatolinen arkkipiispa. Hänet vihittiin papiksi San Fernandon hiippakuntaan 23. joulukuuta 1962 ja nimitettiin Tuguegaraon arkkihiippakunnan vihkipiispaksi sekä Tlosin titulaaripiispaksi 7. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.


title: Paciano Aniceto

text: Aniceto sai 20. lokakuuta 1983 nimityksen Iban piispaksi ja 31. tammikuuta 1989 San Fernandon arkkipiispaksi.


title: Sorvalin Veikot

text: Sorvalin Veikot (SoVe), oli viipurilainen vuonna 1905 perustettu urheiluseura. Sorvali oli samannimisellä saarella sijainnut Viipurin kaupunginosa. Vuonna 1905 perustettiin Sorvalin työväenyhdistyksen alaosastoksi urheiluseura Sorvalin Veikot. Seura liittyi SVUL:n Viipurin piiriin. Seurassa harrastettiin monia urheilulajeja, mutta jääpallossa seura saavutti suurimman menestyksensä.


title: Sorvalin Veikot

text: Talvella 1933 Veikot pääsi ensimmäisen kerran TUL:n jääpallocupin finaaliin, kun se voitti ratkaisevassa välieräottelussa paikallisvastustajansa Talikkalan Toverit maalein 3-2, ottelun ratkaisemiseen tarvittiin kolme jatkoaikaa. Loppuottelun Veikot kuitenkin hävisi Helsingissä Kullervolle 1-0. Vuosina 1938 ja 1939 Veikot pääsi loppuotteluun, mutta hävisi molempina talvina turkulaiselle Maarian Pyrkivälle maalein 2-3 ja 1-4. Kaikkiaan Veikot saavutti TUL:n jääpallosarjoissa kolme hopeaa.


title: Sorvalin Veikot

text: Sotien jälkeen Sorvalin Veikot jatkoi toimintaansa Lahdessa, samaan kaupunkiin evakuoitiin Viipurista myös Reipas. Päälajiksi Veikoille valikoitui uudessa kotikaupungissa jalkapallo. Vuonna 1962 nimi muutettiin Veikoiksi , vuonna 1963 Peli-Veikoiksi ja viimein 1964 Lahden Peli-Veikoiksi.


title: Massimo Girotti

text: Massimo Girotti (18. toukokuuta 1918 – 5. tammikuuta 2003) oli italialainen elokuvanäyttelijä, jonka pitkän uran viimeiseksi rooliksi jäi työ Ferzan Özpetekin elokuvassa "Katseet ikkunassa".


title: Massimo Girotti

text: Marchen alueella Italian keskiosassa syntynyt Massimo Girotti opiskeli ennen näyttelijänuraansa oikeustieteitä, sekä kunnostautui useissa urheilulajeissa, erityisesti uimarina, toimien myös vesipallomaalivahtina pääsarjatasolla 1930-luvulla.


title: Massimo Girotti

text: Atleettisen olemuksensa ja Teresa Franchinin johdolla suoritettujen näyttelijäopintojen myötä Girotti alkoi saada tilaisuuksia elokuvamaailmassa. Ensimmäistä pientä roolia draamassa "Dora Nelson" (1939) seurasi muutamaa vuotta myöhemmin pääosa Alessandro Blasettiin historiallissävytteisessä fantasiaspektaakkelissa Rautakruunu ("La corona di ferro", 1941).


title: Massimo Girotti

text: Näyttelijäntöistä arvostetuin lienee kulkuri Ginon rooli Luchino Viscontin neorealistisessa varhaisteoksessa Riivaajat (1943). Yli kuusi vuosikymmentä kestäneen, ja lukemattomia erilaisia tehtäviä niin elokuvissa kuin teatterissa käsittäneen uransa aikana Massimo Girotti ehti työskennellä Viscontin ohella mm. Pietro Germin, Roberto Rossellinin, Vittorio de Sican, Pier Paolo Pasolinin, Bernardo Bertoluccin ja Ettore Scolan kanssa. Vastanäyttelijöistä voidaan mainita esimerkiksi Clara Calamai, Elli Parvo, Alida Valli, Lucia Bosè ja Silvana Pampanini.


title: Massimo Girotti

text: Yksityisyydestään tiukasti kiinni pitänyt ja Roomaan juurtunut Marchen kasvatti oli poliittiselta vakaumukseltaan vahvasti vasemmalla.


title: Alvaro Mancori

text: Alvaro Mancori (15. syyskuuta 1923 Rooma – 24. kesäkuuta 2011 Rooma) oli italialainen elokuvaaja ja elokuvatuottaja.


title: Alvaro Mancori

text: Mancori aloitti elokuvauransa kuvaaja Mario Albertellin assistenttina. Vuodesta 1946 lähtien hän työskenteli kameramiehenä ja myöhemmin elokuvaajana kuvaten lukuisia lähinnä mustavalkoisia filmejä aina vuoteen 1966 saakka. Vuonna 1963 Mancori perusti Elios-studion, jolla tehtiin monia spaghettiwesternejä. Hän toimi myös elokuvatuottajana ja ohjasi muutaman viihde-elokuvan taiteilijanimellä Al World.


title: Piero Pierotti

text: Piero Pierotti (1. tammikuuta 1912 Pisa – 4. toukokuuta 1970 Rooma) oli italialainen elokuvaohjaaja ja käsikirjoittaja.


title: Piero Pierotti

text: Pierotti valmistui Rooman Kokeellisesta elokuvakeskuksesta vuonna 1939, teki dokumenttielokuvia sekä työskenteli apulaisohjaajana ja käsikirjoittajana. Hän ohjasi ensimmäisen näytelmäelokuvansa vuonna 1958. Myöhemmin Pierotti ohjasi ja käsikirjoitti erityisesti seikkailu- ja peplumelokuvia. Hänet tunnetaan myös taiteilijanimellä Peter E. Stanley.


title: Arctic Race of Norway

text: Arctic Race of Norway on kansainvälinen vuosittainen maantiepyöräilykilpailu, joka käydään Pohjois-Norjassa. Ensimmäisen kerran kilpailu järjestettiin 8.–11. elokuuta 2013, lähtöpaikkanaan Bodø ja maalialueena 705 kilometrin pyöräilyn jälkeen Harstad.


title: Arctic Race of Norway

text: Vuoden 2013 kilpailu alkoi Bodøstä, kulkien Lofoottien kautta Vesterålenin, ja sieltä Harstadiin. Kilpailuun osallistui 20 joukkuetta sekä 120 pyöräilijää, yhteensä 16 eri maasta.


title: Arctic Race of Norway

text: Kilpailulla oli televisiointioikeudet yli 100 maassa.


title: Arctic Race of Norway

text: Vuoden 2014 kilpailu alkoi Hammerfestista 14. elokuuta ja päättyi Tromssaan 17. elokuuta.


title: Arctic Race of Norway

text: Rein Taaramäe


title: Porin venäläinen ortodoksinen kirkko

text: Porin venäläinen ortodoksinen kirkko eli Kazanin Jumalanäidin ikonin kirkko () on Porissa sijaitseva ortodoksinen kirkko.


title: Porin venäläinen ortodoksinen kirkko

text: Venäjän ortodoksisen kirkon alainen kirkko toimii V kaupunginosassa vanhassa puutalossa, joka aikaisemmin palveli paikallisen ortodoksisen yhteisön rukoushuoneena Porin ortodoksinen kirkon valmistumiseen vuoteen 2002 saakka. Kirkkorakennuksen erottaa ympäröivästä rakennuskannasta ortodoksisille kirkoille tyypillinen kullattu liekkikupoli.


title: Porin venäläinen ortodoksinen kirkko

text: Rakennuksen vihki kirkoksi Moskovan patriarkaatti vuonna 2008. Se on nimetty ja pyhitetty Kazanin Jumalanäidin ikonin mukaan.


title: Poltava (1911)

text: Poltava oli toinen Keisarillisen Venäjän rakentama Gangut-luokan taistelulaiva ennen Ensimmäistä maailmansotaa. Alus nimettiin vuonna 1709 käydyn Poltavan taistelun mukaan.


title: Poltava (1911)

text: Keisari Nikolai II tilasi aluksen duuman vastustuksesta huolimatta vuoden 1908 lopulla Amiraliteetin telakalta Pietarista. Sen köli laskettiin 16. kesäkuuta 1909 ja alus laskettiin vesille 10. heinäkuuta 1911. Alus valmistui 17. joulukuuta 1914.


title: Poltava (1911)

text: Palvelukseen otettaessa alus liitettiin Helsinkiin sijoitettuun 1. taistelulaivaprikaatiin, jonka tehtävänä oli suojata pääkaupunkia estämällä kulku Porkkalankapeikosta.


title: Poltava (1911)

text: Ensimmäisessä maailmansodan jälkeen alus toimi koulutusaluksena ja melkein upposi tulipalon seurauksena seuraavana vuonna. Alus uudelleennimettiin "Frunze"ksi 7. tammikuuta 1926 Mihail Frunzen mukaan. Alus poistettiin laivaston listalta vuonna 1940 ja sen romutus alkoi seuraavana vuonna. Toisessa maailmansodassa alus upotettiin Leningradin lähistöllä estääkseen alusta joutumasta saksalaisten käsiin. Alus nostettiin vuonna 1944 ja romutettiin vuonna 1949.


title: Sumatranoliivibulbuli

text: Sumatranoliivibulbuli ("Ixos virescens") on bulbulien heimoon kuuluva varpuslintu.


title: Sumatranoliivibulbuli

text: Sumatranoliivibulbulia tavataan Indonesiassa Sumatralla ja Jaavalla. Sen on kuvattu olevan yleinen ylänköalueilla. Sen kannankehitys on vakaa, ja se on luokiteltu elinvoimaiseksi.


title: Kazanin Jumalanäidin ikonin kirkko

text: Kazanin Jumalanäidin ikonin kirkko voi viitata seuraaviin kirkkorakennuksiin:


title: Filippiinienoliivibulbuli

text: Filippiinienoliivibulbuli ("Hypsipetes philippinus") on bulbulien heimoon kuuluva varpuslintu.


title: Filippiinienoliivibulbuli

text: Filippiinienoliivibulbulia tavataan vain Filippiineillä. Sen on kuvattu olevan yleinen tai hyvin yleinen, ja sen kannankehitys on vakaa. Se on luokiteltu elinvoimaiseksi.


title: Puutarhatiede

text: Puutarhatiede on puutarhakasvien tuotantoa, viheralaa sekä puutarhaympäristöä ja sen vaikutuksia muihin ympäristöihin tutkiva tieteenala. Se tutkii myös kasvutekijöitä biologian ja fysiologian tasolla. Puutarhatiedettä sivuavat kasvibiologiaan kuuluvat tieteenalat ja biotekniikka.


title: Puutarhatiede

text: Puutarhatiedettä on opetettu Helsingin yliopistossa 1950-luvulta lähtien. Omat tilat tämä tieteenala sai 1960-luvun alussa. Vuonna 1992 puutarhatiede ja kasviviljelytiede yhdistyivät ja syntyi puutarhaosasto. Tällöin oppiaineisiin lisättiin rikkakasvitiede.


title: Puutarhatiede

text: Professoreina ovat toimineet J. E. Hårdh (1959–1980), Erkki Kaukovirta (1981–1995), Irma Voipio (1998–2000), Olavi Junttila (2000–2005) ja Paula Elomaa (2006 alkaen).


title: Keltabulbuli

text: Keltabulbuli ("Hypsipetes everetti") on bulbulien heimoon kuuluva varpuslintu.


title: Keltabulbuli

text: Keltabulbulia tavataan vain Filippiineillä. Sen on kuitenkin kuvattu olevan melko yleinen suurimmassa osassa levinneisyysaluettaan, ja sen kannankehitys on vakaa, joten se on luokiteltu elinvoimaiseksi.


title: Goggomobil

text: Goggomobil oli vuosina 1955–1969 valmistettu saksalainen automerkki. Goggomobil-autoja valmisti Hans Glas GmbH, joka oli aiemmin valmistanut maatalouskoneita ja sitten skoottereita. Tehdas valmisti myös Glas-autoja.


title: Goggomobil

text: Huhtikuussa 1955 esitelty Goggomobil oli kääpiöautoista automaisin, siinä oli neljä pyörää, pikkuautolle tyypillinen ulkonäkö ja erillisjousitus.


title: Goggomobil

text: Auto oli nelipaikkainen, mutta takapenkin pienuuden vuoksi Goggomobil määritettiin Suomessa kaksipaikkaiseksi, jossa sai kuljettaa kolmea aikuista tai kahta aikuista ja kahta lasta. Suomeen tuotiin vuodesta 1955 alkaen muutamia satoja Goggomobil-autoja. Keveytensä takia ne joutuivat ajoittain ilkivallan tekijöiden kaatamiksi.


title: Goggomobil

text: Kääpiöautojen suosio Länsi-Saksassa johtui osaksi ajokorttiuudistuksesta. Ennen joulukuuta 1954 hankituilla ajokorteilla sai ajaa moottoripyörää tai alle 250 cm³ -moottorista kääpiöautoa. BMW hankki vuonna 1966 Glas-autotehtaan, joka valmisti Glas- ja Goggomobil-autoja, mutta kaikkien niiden tuotanto loppui vähitellen, viimeisenä 247 cm³:n Goggomobil-autojen tuotanto kesäkuussa 1969. Eräs yksityinen yritys jatkoi kuitenkin vielä vuoden 1969 jälkeenkin 247 cm³:n Goggomobil-autojen tuotantoa alkuperäisin työkaluin ainakin vuonna 1970 .


title: Goggomobil

text: Goggomobil-autoja valmistettiin kaikkiaan noin 300 000. Autoa valmistettiin lisenssillä Argentiinassa 1958-1963 yli tuhat, Espanjassa 1962–1966 noin 6 500 ja Australiassa 1957–1961 noin 5 000 autoa. Lisäksi Puolassa valmistettiin luvattomasti pieniä määriä Goggomobiliin perustuvia Mikrus-autoja. Australiassa tehtyihin Goggomobil Dart -autoihin muotoiltiin oma urheilullinen kori. Buckle Motors Pty Ltd valmisti näitä autoja Sydneyssä 700 kappaletta. Kaikissa maissa, joissa Goggomobilia valmistettiin, sen kilpailija oli halvin pikkuauto, jonka hinta oli usein liian lähellä Goggomobilia. Saksassa se oli halvin Kupla, Australiassa Mini ja Espanjassa Fiatin lisenssillä tehty Seat 600. Kaikki ne vähensivät Goggomobil-kääpiöauton myyntiä.


title: Goggomobil

text: Goggomobil TS 400 Coupe:


title: Cabernet Franc

text: Cabernet Franc on tumma viinirypälelajike, josta tehdään punaviiniä. Cabernet Francia viljellään paljon Bordeaux'ssa, ja sitä käytetään enemmän tai vähemmän lähes kaikissa bordeauxviineissä. Loiren laaksossa se on merkittävin tumma lajike. Sitä viljellään myös Italiassa, etenkin Friulissa ja Toscanassa, missä se tunnetaan myös nimellä bordo. Cabernet Franc kukkii ja kypsyy melko aikaisin. Cabernet franc -viini on väriltään ohuen punaista. Sen tanniinit ovat usein melko kepeitä ja viinin maku on runsaan marjainen. Tunnetumpi Cabernet Sauvignon on Cabernet Francin ja Sauvignon Blancin risteytys.


title: Mindanaonbulbuli

text: Mindanaonbulbuli ("Hypsipetes rufigularis") on bulbulien heimoon kuuluva varpuslintu.


title: Mindanaonbulbuli

text: Mindanaonbulbulia tavataan kotoperäisenä Mindanaolla Filippiineillä. Se on melko harvinainen, ja vähenemässä elinympäristöjen tuhoutumisen seurauksena. Laji on luokiteltu silmälläpidettäväksi.


title: Mindanaonbulbuli

text: Mindanaonbulbuli elää metsissä ja metsänreunoilla ja on yleisimmillään luonnontilaisissa metsissä.


title: Negrosinbulbuli

text: Negrosinbulbuli ("Hypsipetes siquijorensis") on bulbulien heimoon kuuluva varpuslintu.


title: Negrosinbulbuli

text: Negrosinbulbulia tavataan neljällä saarella Filippiineillä. Sen kannaksi arvioidaan 3 500–15 000 yksilöä. Se on luokiteltu erittäin uhanalaiseksi, koska sen levinneisyysalue on hyvin pieni ja sirpaloitunut ja kanta pienenemässä.


title: Suorana: Kortesmäki

text: Suorana: Kortesmäki on suomalainen Joona Kortesmäen juontama keskusteluohjelma, jota esitettiin Yle TV2:ssa vuoden 2013 maaliskuusta huhtikuuhun 2014. Ohjelmaa esitettiin maanantaista keskiviikkoon kello 20:30.


title: Suorana: Kortesmäki

text: Keväällä 2013 esitetyllä ensimmäisellä tuotantokaudella ohjelmassa esiintyi Kortesmäen lisäksi myös Ulla Virtanen, jonka kanssa ohjelman alussa käsiteltiin ajankohtaisia aiheita. Ensimmäisellä kaudella nähtiin myös Tero Saleniuksen sketsejä. Syksyllä 2013 Salenius jättäytyi ohjelmasta pois. Ulla Virtasen vetämä alkuosio uudistui myös, kun ajankohtaisia aiheita aloitettiin käsitellä päivittäin vaihtuvalla teemalla.


title: Suorana: Kortesmäki

text: Keväällä 2014 ohjelman alkuosiot uudistuivat jälleen. Maanantaisin "Armanin kanssa Twitteriin"-osiossa Arman Alizad esitteli järjestämiensä Twitter-haasteiden tuloksia. Tiistaisin Ulla Virtanen esitteli "viikon ilmiön". Keskiviikkoisin Kortesmäki kilpaili YleX-radiokanavan juontajien Mäkkärin ja Vikin kanssa viikoittain vaihtuvissa kilpailuissa "Kortesmäki VS YleX"-osiossa.


title: Suorana: Kortesmäki

text: Ulla Virtanen juonsi keväällä 2013 YleX -radiokanavalla televisiosarjan sisarohjelmaa "Suorana: Virtanen".


title: Suorana: Kortesmäki

text: Maaliskuussa 2014 uutisoitiin Ylen lopettavan ohjelman kolmannen tuotantokautensa jälkeen, sillä ohjelma ei tavoittanut katsojia eikä oikeaa katsojaryhmää.


title: Pinot Blanc

text: Pinot Blanc on viinirypälelajike, josta tehdään valkoviiniä. Pinot Blanc on Alsacen viljellyin lajike, ja sikäläinen kuohuviini cremant d'alsace tehdään enimmäkseen siitä. Lajike on tärkeä myös Italiassa nimellä Pinot Bianco sekä Saksassa ja Itävallassa nimellä Weissburgunder. Se on Pinot Noirin ja Gouais Blanc -rypäleiden risteytys. Pinot blanc -viini muistuttaa hieman chardonnayta, sillä se on samalla tavalla hedelmäinen. Rakenteeltaan pinot blanc -viini on kuitenkin chardonnayta kepeämpää ja vähemmän hapokasta. Siitä tehdäänkin arkipäiväisiä käyttöviinejä, jotka juodaan nuorina ja usein ruokaviineinä.


title: Gateshead International Stadium

text: Gateshead International Stadium (alun perin Gateshead Youth Stadium) on Fellingissa, Tyne and Wearissa, Englannissa sijaitseva urheilustadion. Se rakennettiin vuonna 1955, ja sitä on remontoitu kaikkiaan kolmesti. Stadionin kapasiteetti on noin 11 800.


title: Gateshead International Stadium

text: Stadionia on käytetty pääasiassa yleisurheilukilpailujen järjestämiseen. Siellä on mm. järjestetty Iso-Britannian osakilpailu kansainvälisissä GP-kisoissa vuosina 2003–2010 ja yleisurheilun joukkue-EM-kilpailut kolme kertaa: 1989, 2000 ja 2013. Stadionilla on tehty kaikkiaan viisi maailmanennätyssuoritusta; esimerkiksi seiväshyppääjä Jelena Isinbajeva korjasi lajinsa ME:tä kahdesti 2003 ja 2004.


title: Gateshead International Stadium

text: Yleisurheilun ohella Gateshead International Stadium toimii Englannin viitossarjatason jalkapalloseura Gateshead FC:n ja rugbyjoukkue Gateshead Thunderin kotistadionina. Lisäksi amerikkalaisen jalkapallon joukkue Gateshead Senators pelasi kotiottelunsa siellä vuoteen 2012 saakka.


title: Gateshead International Stadium

text: Stadionilla on myös järjestetty useita konsertteja. Eräitä merkittävimpiä esiintyjiä ovat olleet Bon Jovi, Bryan Adams ja Tina Turner. Konserteissa stadionin yleisökapasiteetti voidaan nostaa 30 000 katsojaan.


title: FC Lusitanos

text: Futebol Clube Lusitanos on jalkapalloseura Andorra la Vellan kaupungista. Seura pelaa Andorran korkeimmalla sarjatasolla ja on voittanut sen mestaruuden kahdesti vuosina 2012 ja 2013. Lusitanos on esiintyny sekä Eurooppa liigassa että Mestarien liigassa kahdesti häviten kaikki kahdeksan pelaamaansa ottelua.


title: YVP

text: YVP voi tarkoittaa seuraavia asioita:


title: SP Tre Penne

text: Società Polisportiva Tre Penne on jalkapalloseura San Marinon kaupungista. Seura pelaa San Marinon korkeimmalla sarjatasolla ja voittanut sen mestaruuden kolmesti, vuosina 2012, 2013 ja 2016. Seura on esiintynyt vuosina 2010–11 ja 2011–12 Eurooppa-liigassa sekä 2012–13 ja 2013–14 Mestarien liigassa häviten kaikki kahdeksan pelaamaansa ottelua.


title: Mobiilikäyttöjärjestelmä

text: Mobiilikäyttöjärjestelmä on käyttöjärjestelmä, joka on suunniteltu älypuhelimille, tableteille, kämmentietokoneille sekä muille mobiililaitteille.


title: Mobiilikäyttöjärjestelmä

text: Suosituin älypuhelimissa käytössä oleva mobiilikäyttöjärjestelmä vuoden 2013 toisella vuosineljänneksellä oli Linuxiin perustuva Googlen omistama avoimen lähdekoodin Android, joka oli 79,3 prosentissa älypuhelimista.


title: Mobiilikäyttöjärjestelmä

text: Mobiililaitteille suunnattuja käyttöjärjestelmiä:


title: Kultabulbuli

text: Kultabulbuli ("Thapsinillas affinis") on bulbulien heimoon kuuluva varpuslintu.


title: Kultabulbuli

text: Kultabulbulia tavataan Indonesiassa Molukeilla. Sen kannankehitys on vakaa, ja se on luokiteltu elinvoimaiseksi.


title: Kotkan Palloseura

text: Kotkan Palloseura (lyhenne KoPS) on 1922 perustettu ja 5.6.1937 rekisteröity kotkalainen palloseura. Seuran toiminta loppui 2000-luvun alussa.


title: Jäntevä

text: Jäntevä voi tarkoittaa seuraavia urheiluseuroja:


title: Glas (auto)

text: Glas oli vuosina 1958-1968 valmistettu saksalainen automerkki. Autotehdas Hans Glas GmbH valmisti vuosina 1955-1969 aluksi Goggomobil-kääpiöautoja. Goggomobilia tehtiin myös pienenä pakettiautona jota sai useampana versiona käyttötarkoituksen mukaan mm. pienellä lavalla varustettuna.


title: Glas (auto)

text: Ensimmäinen Glas-merkkinen auto oli Glas Isar T600 (ja T700), jota valmistettiin 1958-1965. Isar tunnettiin myös nimellä "suuri Goggomobil" ja alkuun sitä myytiinkin Goggomobil Isar -merkkisenä


title: Glas (auto)

text: Seuraava auto oli kulmikas pikkuauto Glas 1004, 1204, 1304, joita valmistettiin 1962-1968. Tätä mallia valmistettiin avomallisena, coupe-mallina (S1004), sedanina ja farmaria muistuttavana CL-mallina.


title: Glas (auto)

text: Glas valmisti myös urheiluautoja Glas 1300 GT ja 1700 GT vuosina 1964-1967. Näiden autojen korit oli suunnitellut italialainen Pietro Frua. GT-mallia valmistettiin myös avoautona.


title: Glas (auto)

text: Keskikokoinen malli oli Glas 1700 (1964-1968) ja isoja V8-moottorilla varustettuja urheilullisia Gran Tourismo malleja olivat Glas 2600 V8 ja 3000 V8 ("Glaserati"), joita valmistettiin 1966-1968. Glas 1700 sai varsin myönteisen arvion, mutta "Tekniikan Maailma" -lehti 12/1966 huomautti, että Glas näyttää olevan poikkeuksellisen pieni menestyväksi autotehtaaksi. Pian Glas-autotehtaan pienuus muodostuikin ongelmaksi. Se joutui taloudellisiin vaikeuksiin ja myytiin vuonna 1966 BMW:lle. Vähitellen BMW lopetti kaikkien Glas-autojen tuotannon, viimeisenä 245-kuutioisen Goggomobilin. BMW valmisti vähän aikaa GT- ja V8-malleja. 1700-mallin tuotantolinjan BMW siirsi Etelä-Afrikkaan. Siellä Glas 1700-autoa valmistettiin BMW 1804 SA ja BMW 2004 SA -nimisinä vuoteen 1974 saakka.


title: Glas (auto)

text: Tekniikan Maailma 12/1966


title: Pakanavuoren kalliomaalaus

text: Pakanavuoren kalliomaalaus sijaitsee Kymijoen itärannalla Kuusankoskella Voikkaan kohdalla olevassa kalliossa Kouvolassa Kymenlaaksossa. Suomessa kalliomaalauksia tehtiin yleensä vedestä käsin, mutta Pakanavuoren maalaus on tehty varmuudella maan päällä seisten. Maalauksen on löytänyt Timo Miettinen vuonna 1974.


title: Pakanavuoren kalliomaalaus

text: Maalaus sijaitsee noin 30 metriä Kymijoen itärannasta länsilounaaseen aukeavassa pystykalliossa, joka on 12 metrin korkeudella joen vedenpinnasta. Kallio kohoaa pystynä jyrkän rinteen yläpäässä. Ennen voimalaitoksen rakentamista kallio sijaitsi aivan kosken niskalla. Muuten vesistöolosuhteet olivat kivikaudella ilmeisesti pitkään samanlaiset kuin nykyäänkin, joten maalauskallio on aina ollut kauempana joenrannasta. Kallion näyvyys on ilmeisesti ollut merkittävä tekijä maalauspaikan valitsimiselle.


title: Pakanavuoren kalliomaalaus

text: Rapakivikalliolle pääsee joenrannan venesatamaan johtavaa asvaltoitua tietä pitkin mäen juurelle, josta pitää kiivetä jyrkkää rinnettä ylös kalliolle. Kallio on rapakiveä ja kallistuu yläreunastaan hieman ulospäin. Tämä lippa suojaa maalauksia säältä.


title: Pakanavuoren kalliomaalaus

text: Kallioseinämässä on usean neliömetrin alalla punaväriä. Maalausalue levittäytyy 4 metrin matkalle ja se voidaan jakaa neljään osaan. Vasemmalla sivustalla on kaksi aluetta, jossa on punavärivärjäymiä ilman sanottavia kuvioita. Toinen alue rajautuu halkeamien rajaamaan kolmioon, jossa on runsaasti punaväriä. Tässä osassa voi tunnistaa maalialueen alaosassa katkelmia ihmishahmoista, joiden jalat on taipuneet polvista koukkuun. Alueen keskellä erottuu leveitä punavärikaistoja, jotka peittävät mahdollisesti muut kuviot.


title: Pakanavuoren kalliomaalaus

text: Toisen punavärialueen oikealla yläpuolella on kallion pinta värjäytynyt vaaleasta valumasta (piioksidi), joka saattaa osittain peittää punaväriä. Vaalean alueen halkaisee nauhamainen valumaton alue, josta kallion oma väri näkyy. Nauhan vasemmalla puolella on kaksi leveää punaista pystysuuntaista värikaistoja. Nauhan oikealla puolella erottuu 31 senttimetriä pitkä koukkupolvinen ihmishahmo. Sillä on pyöreä pää ja kädet on kohotettuina sivuille olkapäiden korkeudelle. Jalkojen väliin on vedetty viiva miehen sukupuolielimeksi. Jalkaterät osittavat vinosti alaspäin. Miehen oikealla puolella on vielä oikealle katsova eläin ja tämän alla eläinkuvion katkelma. Eläinkuvioita saattaa olla pari muutakin. Ihmishahmon vasemmalla puolella on nähty kämmenen painauma.


title: Pakanavuoren kalliomaalaus

text: Keskeisen sijainnin takia maalaukset ovat olleet ilkivallan kohteina. Vuonna 1977 seinämään maalattiin nimikirjaimet ja vuosiluku. Nämä puhdistettiin vuonna 1980. Vuonna 2008 huomattiin, että maalauksen alla olevassa halkeamassa oli poltettu nuotiota, mikä noetti maalausta ja rapautti kallion pintaa. Vuonna 2010 todettiin taas ylimaalaus. Sinisellä värillä oli ihmiskuviota peitetty maalaamalla se yli samanlaisella kuviolla.


title: Matagordanlahti

text: Matagordanlahti on estuaareista muodostunut lahti Pohjois-Amerikassa Texasin rannikolla. Kapea niemimaa erottaa Matagordanlahden Meksikonlahdesta. Matagordanlahden keskisyvyys on noin kaksi metriä ja sen vesipinta-ala 1 093 neliökilometriä.


title: Matagordanlahti

text: Alun perin Matagordanlahden rannikko kuului karankawa-intiaaneille. 1500-luvun alkupuolella espanjalaiset löytöretkeilijät purjehtivat Matagordanlahdella ja vuonna 1685 ranskalainen tutkimusmatkailija Robert Cavelier de La Salle perusti sen rannalle väliaikaisen siirtokunnan.


title: Matagordanlahti

text: Suurin osa Matagordanlahden ranta-alueesta muodostuu villiruohoja kasvavasta tasangosta. Lahden itäisin osa, Coloradojoen suistomaa, tarjoaa monipuolisen kasvualustan alueen lukuisille kasveille. Myos lahden villieläin- ja kalakanta on runsas.


title: Walentina Singers

text: Walentina Singers on suomalainen kuoro, joka on tehnyt kaksi pitkäsoittoa Okay-levymerkille.


title: Parmas (yhtye)

text: Parmas on suomalainen yhtye Paraisilta, joka on tehnyt kaksi pitkäsoittoa Okay-levymerkille.


title: Myllykosken Kilpa-Veikot

text: Myllykosken Kilpa-Veikot (lyhenne MyKV) on myllykoskelainen urheiluseura. Seurassa on pelattu mm. jalkapalloa ja pesäpalloa.


title: Myllykosken Kilpa-Veikot

text: Arvo Viitanen hiihto. Mauri ja Markku Seppä, Matti ja Eero Tapola, Heikki Mänttäri, Seppo Ilves, Risto Tapola, Matti Ukkola Suomen Painicupin Suomen mestaruusjoukkue vuonna 1965. Mauri ja Markku Seppä sekä Heikki Mänttäri painin Suomen mestareita.


title: Myllykosken Kilpa-Veikot

text: Heikki Hasu, yhdistetyn olympiavoittaja 1948


title: Myllykosken Kilpa-Veikot

text: Lyöjäkuningas:


title: Halsbrytarna

text: Halsbrytarna on suomalainen kansanmusiikkiyhtye joka perustettiin 9. syyskuuta 1973


title: Tridekaani

text: Tridekaani eli n-tridekaani (CH) on 13-hiilinen suoraketjuinen alkaani. Se on normaaliolosuhteissa olomuodoltaan väritön, käytännössä veteen liukenematon neste, jolla on bensiinimäinen haju. Liukenee hyvin etanoliin ja dietyylieetteriin. Tridekaanin rakennekaava on CH(CH)CH, moolimassa 184,36 g/mol, sulamispiste −5,3 °C, kiehumispiste 235,4 °C, tiheys 0,7564 g/cm (vesi = 1,0 g/cm), leimahduspiste 79 °C (c.c.) ja CAS-numero 629-50-5.


title: Tridekaani

text: Tridekaania esiintyy useiden kasvien tuoksuissa sekä semiokemikaalina eliöiden viestinnässä.


title: Tridekaani

text: Tridekaanilla (CH) on 802 isomeerista muotoa.


title: Doble

text: Doble oli vuosina 1909-1931 valmistettu yhdysvaltalainen höyryauto. Doble oli viimeisiä höyryautoja valmistaneita autotehtaita. Tehdas oli kuitenkin pieni ja autoja valmistui vain vähäinen määrä. Doble-autot olivat teknisesti edistyneitä ja kalliita loistoautoja. Aikana, jolloin Ford Model T maksoi 260 dollaria, Doblen auto maksoi 20 000 dollaria. Tehdas ei kuitenkaan tuottanut koskaan voittoa. Autotehdas ajautui 1931 konkurssiin.


title: Doble

text: Dobleja valmistettiin viimeisenä kuutena vuonna vain 42 yksilöä. Näistä oli jäljellä vuonna 1971 oli 12 Doblea.


title: Doble

text: Aikansa autoihin verrattuna Doblet kiihtyivät hyvin. Auto oli melko äänetön. Höyryautot eivät tarvinneet vaihteistoa eikä Doblessakaan sellaista ollut.


title: Doble

text: Tekniikan Maailma 2/1971


title: Bryan Rabello

text: Bryan Martín Rabello Mella (s. 16. toukokuuta 1994 Rancagua, Chile) on chileläinen jalkapalloilija. Hän edustaa Espanjan Segunda Divisiónissa pelaavaa Leganésia ja on pelipaikaltaan hyökkäävä keskikenttäpelaaja.


title: Bryan Rabello

text: Rabello siirtyi espanjalaisen Sevillan organisaatioon kesällä 2012 chileläisestä Colo-Colosta. Ensimmäisen ottelunsa seuran edustusjoukkueessa hän pelasi 3. joulukuuta 2012 Valladolidia vastaan.


title: Bryan Rabello

text: Rabello teki ensiesiintymisensä Chilen maajoukkueessa 21. huhtikuuta 2012 ystävyysottelussa Perua vastaan.


title: Panhard

text: Panhard on ranskalainen sotilasajoneuvojen valmistaja. Panhard oli myös vuosina 1890-1967 valmistettu ranskalainen henkilöautomerkki. Panhard-auton sarjatuotanto aloitettiin 1891. Siinä käytettiin moottori edessä ja veto takana -koria, johon useimmat autotehtaat siirtyivät myöhemmin.


title: Panhard

text:
Panhard valmisti todennäköisesti maailman ensimmäisen katolla varustetun umpiauton vuonna 1895 sekä otti jäähdyttimen käyttöön vuonna 1897. Panhardin käyttöön ottama takaveto (moottorin sijainti edessä, veto taka-akselilla) yleistyi myöhemmin lähes kaikkiin 1900-luvun alkupuolen autoihin . Myöhemmin 1940-luvun lopulta alkaen Panhard alkoi valmistaa etuvetoisia henkilöautoja toisen ranskalaisen autonvalmistajan Citroënin esimerkkiä noudattaen. Panhard oli myös etuvetoisten autojen valmistuksen edelläkävijä aikana, jolloin useimmat pikkuautotkin olivat takavetoisia.
Vuonna 1955 Citroën osti 45 prosentin osuuden tehtaan osakkeista ja 1965 Panhard-tehtaan koko henkilöautotuotannon. Citroen lopetti Panhard-henkilöautojen tuotannon kahta vuotta myöhemmin. Vuodesta 1968 lähtien Panhard on valmistanut vain sotilasajoneuvoja.


title: Panhard

text:
Panhard-tehtaan alkuperäinen nimi oli "Panhard et Levassor". Tehtaan perustivat René Panhard ja Émile Levassor vuonna 1887. Tehtaan ensimmäisessä autossa 1890 oli Daimlerin lisenssillä valmistettu moottori. Toisen maailmansodan jälkeen yhtiö muutti nimensä muotoon Panhard.
"Panhard et Levassor Système Panhard" vuodelta 1894 oli takavetoinen nelipaikkainen auto. Edessä oli kaksisylinterinen nelitahtinen Daimler-moottori. Iskutilavuus 1206 cm³, puristussuhde 3,0. Suurin teho 4 hv (3 kW) kierrosnopeudella 750. Takaveto, neljä vaihdetta ja ajosuunnan valinta: eteen, vapaa, taakse. Sähköjärjestelmää ei ollut. Pituus 268 cm, leveys 170 cm, akseliväli 142 cm ja omapaino 1040 kiloa. Huippunopeus 35 km/t. Auton ainoa ovi oli takana, etuistuimelle ei ollut ovia, takana ovi matkustamoon. Autoa ohjataan ohjausvivulla (jota kutsuttiin myös "lehmänhännäksi"), mutta ohjaus lyö helposti näpeille ja hallintalaitteiden käyttö on raskasta. Vuonna 1894 tämä Panhard oli kuitenkin hyvin edistyksellinen auto.


title: Panhard

text: Tehdas tuotti pienehköjä henkilöautoja vuosina 1948-1967: 1948-1954 Panhard Dyna X, 1954-1959 Panhard Dyna Z, 1959-1965 Panhard PL 17 sekä 1964-1967 Panhard 24 CT ja 24 BT -malleja.


title: Panhard

text:
Suomessa myytiin 1200 Panhard-autoa 1950-luvulta vuoteen 1962, mikä on melko paljon. Vuonna 1962 henkilöautojen tuonti vapautui, mutta samalla säädetty autojen tuontivero nosti auton hinnan niin korkeaksi, että se lopetti Panhardin maahantuonnin Suomeen. Vuonna 1960 Panhard PL 17 maksoi 715 000 markkaa (vuoden 2005 rahassa 13 585 euroa). Maahantuojana toimi helsinkiläinen Kansanauto Oy. Panhard-autoja ei ollut Suomen ajoneuvorekisterissä koskaan enempää kuin muutamia kymmeniä ja merkin poistuttua Suomen automarkkinoilta se unohdettiin nopeasti. Eräät autoalan asiantuntijat olivat näkevinään Panhardin uuden tulemisen, kun Citroën GS esiteltiin vuonna 1970.
Nelipaikkaisten Panhardien 848 cm³ kaksisylinterinen moottori oli melko pieni, mikä vähensi niiden jälleenmyyntiarvoa.


title: Panhard

text: Panhardin moottorin kampiakselilla oleva keskipakosuodatin saattoi tukkeutua eikä sitä voinut puhdistaa purkamatta moottoria. Siksi jotkut Panhard-harrastajat purkavat ja kokoavat moottorin noin 60 000 kilometrin välein vain puhdistaakseen suodattimen, sillä öljyn epäpuhtaudet voivat tukkia suodattimen ja aiheuttaa kalliin laakerivaurion.


title: Raimo Vertainen

text: Raimo Vertainen (s. 1964) on suomalainen harmonikkataiteilija, harmonikansoiton opettaja ja kapellimestari. Hänet tunnetaan muun muassa Kokkolan Talviharmonikka -festivaalin ja Guardia Nueva -tango-orkesterin perustajana sekä Trio Fratres -yhtyeen perustajajäsenenä.


title: Raimo Vertainen

text: Raimo Vertainen opiskeli harmonikansoittoa Keski-Suomen konservatoriossa Vladimir Dolgopolovin ja Alpo Pohjan johdolla. Trio Fratres -yhtye, jonka perustajajäseniin Vertainen kuuluu, aloitti toimintansa 1994. Hän on toiminut aktiivisesti esiintyvänä taiteilijana ja erilaisten musiikkikokoonpanojen jäsenenä konsertoiden 18 eri maassa.


title: Raimo Vertainen

text: Vertainen asuu Kokkolassa, toimien harmonikansoiton opettajana Keski-Pohjanmaan konservatoriossa, Kaustisen musiikkilukiossa sekä Keski-Pohjanmaan ammattikorkeakoulussa. Hän toimii Kokkolan Talviharmonikka -festivaalin taiteellisena johtajana ja Guardia Nueva -orkesterin johtajana. Talviharmonikka nousi Vertaisen johdolla Finland Festivals -tapahtumaksi vuonna 2006. Vertainen johtaa myös useita musiikinharrastajille tarkoitettuja orkestereita ja kokoonpanoja, kuten Kokkolan Junioriharmonikkoja ja Active Accordion Orchestraa sekä iäkkäämmille musiikinharrastajille suunnattua K-30-orkesteria. Vertainen on myös perustanut Raahessa pidettävän Brahe Classica -konserttisarjan.


title: Euro Crack

text: Euro Crack (joskus kirjoitettuna Eurocrack, tyyliteltynä E U R O C R A C K) on suomalainen rap-duo, jonka muodostavat rap-artisti Julma-Henri ja rap-artisti/tuottaja RPK.


title: Euro Crack

text: Julma-Henrin ja RPK:n yhteistyö alkoi jo vuonna 2010. Kaksikon ensimmäinen yhteinen julkaisu "Kutsu EP" julkaistiin 9. joulukuuta 2010. EP:tä seurasi seuraavan vuoden helmikuussa julkaistu kaksikon ensimmäinen kokopitkäalbumi "”HENRI”". Se nousi Suomen virallisen albumilistan 23. sijalle ja vietti listalla yhteensä kaksi viikkoa. Albumilta julkaistiin musiikkivideoina kappaleet "Kutsu" ja "Pala". Kumpikin julkaisu julkaistiin Mörssi -levy-yhtiön kautta, ja RPK toimii niillä vain tuottajana.


title: Euro Crack

text: Euro Crack -projekti lähti käyntiin kuitenkin vasta keväällä 2012, kun kaksikon seuraava julkaisu "Euro Crack EP" julkaistiin. Se julkaistiin ilmaisladattavana internetissä sekä vinyyliversiona. Albumin kappaleista "E.U.R.O.C.R.A.C.K." ja "Pommi" julkaistiin musiikkivideot. Aikaisempien julkaisujen sijaan RPK toimii EP:llä tuottajan lisäksi räppärinä.


title: Euro Crack

text: Ensimmäinen "Euro Crack" -artistinimellä julkaistu julkaisu, "H U U M E" -niminen pitkäsoitto, julkaistiin 28. kesäkuuta 2013. Albumi nousi parhaimmillaan Suomen virallisen albumilistan seitsemännelle sijalle ja vietti listalla kahdeksan viikkoa. Albumin kappaleista ”S P A C E D O U T”, ”D O U P P I I D O U P P A A”, ”K R Ä K K Ä K R Ä N K K Ä” ja ”O L E N I I N K U O L E T” on julkaistu musiikkivideot. Albumi julkaistiin kaiken kaikkiaan viidessä eri formaatissa: CD:nä, vinyylinä, kasettina, muistitikulla ja digitaalisena versiona. Se julkaistiin Fullsteam Recordsin kautta.


title: Crisostomo Yalung

text: Crisostomo A. Yalung (s. 3. joulukuuta 1953 Angeles) on filippiiniläinen roomalaiskatolinen piispa. Hänet vihittiin papiksi 23. kesäkuuta 1979 ja nimitettiin Manilan arkkihiippakunnan vihkipiispaksi sekä Ficuksen titulaaripiispaksi 25. maaliskuuta 1994. Piispaksi vihkiminen seurasi 31. toukokuuta. Pääkonsekraattorina toimi Jaime Lachica Sin, jota avustivat Oscar V. Cruz ja Paciano Aniceto.


title: Crisostomo Yalung

text: Yalung sai 18. lokakuuta 2001 nimityksen Antipolon piispaksi, jonka tehtävistä hän erosi 7. joulukuuta 2002. Eroon johti skandaali, joka liittyi piispan naissuhteeseen.


title: Lovisa Spelmanslag

text: Lovisa Spelmanslag on suomalainen kansanmusiikkiyhtye Loviisasta. Yhtye perustettiin vuonna 1975.


title: Lovisa Spelmanslag

text:
2012 ...
Historiaa: Kokoonpano varhaisvuosilta.


title: Gummeruksen nuorten kirjasto

text: Gummeruksen nuorten kirjasto (GNK) on K. J. Gummerus Osakeyhtiön kirjasarja, jossa on ilmestynyt sekä suomalaisten että muunmaalaisten kirjailijoiden teoksia.


title: Kirkonvarkauden silta

text: Kirkonvarkauden silta on Mikkelissä oleva riippusilta, joka valmistui vuonna 1967. Silta ylittää Pappilanselän ja Annilanselän välisen salmen ja on osa kantatietä 62. Sen pääjänne on 139,2 metriä ja reunajänteet 30 ja 25 metriä. Hyötyleveys on 9 metriä. Sillan suunnittelivat TVH:n siltaosastolla tekniikan lisensiaatti Hannu Myllymäki ja diplomi-insinöörit Erkki Isoksela ja Heino Ollila.


title: Kirkonvarkauden silta

text: Kirkonvarkauden sillan alkuperäiset riipputangot vaihdettiin uusiin kesällä 2008. Alkuperäiset tangot olivat köysirakennetta ja riippusillan rakenteesta johtuva raskaiden ajoneuvojen aiheuttama rasitus oli avannut köysien säikeitä riipputangon ylä- ja alapäässä. Rakenteeseen tunkeutunut kosteus oli aiheuttanut ruostevaurioita, joita ei voinut korjata muutoin kuin vaihtamalla kaikki riipputangot uusiin. Sillassa on 22 riipputankoa molemmin puolin. Korjausurakan hinta oli 1,3 miljoonaa euroa ja se sisälsi myös sillan kannen yläpuolisesten teräosien pintakäsittelyn. Korjaustyön aikana liikenne sillalla jouduttiin katkaisemaan tilapäisten tukien asentamisen ja siirtämisen ajaksi.


title: Kirkonvarkauden silta

text: Vuoden 2009 syksyllä kunnostettiin sillan liikuntasaumalaitteet ja ankkurikammiot. Seuraavana vuonna uusittiin reunapalkit ja kaiteet ja kunnostettiin laakerit ja sillan maatuet. Myös kannen alapuolella olevat teräsrakenteet pintakäsiteltiin. Korjaustöiden kokonaiskustannus oli 1,3 miljoonaa euroa.


title: Eight Voices

text: Eight Voices on suomalainen lauluyhtye, joka on tehnyt kaksi pitkäsoittoa Okay-levymerkille.


title: Puhu hiljaa rakkaudesta

text: Puhu hiljaa rakkaudesta on alun perin Nino Rotan säveltämä teema Francis Ford Coppolan ohjaamasta elokuvasta "Kummisetä" (1972).


title: Puhu hiljaa rakkaudesta

text: Suomessa kappaleen on levyttänyt Fredi samana vuonna ilmestyneelle singlelleen ja laulun englanninkieliseksi nimeksi on merkitty "Godfather" (kappale tunnetaan myös nimellä "Speak Softly Love"). Suomenkieliset sanat on tehnyt Vexi Salmi. Sovituksesta ja orkesterin johdosta vastaa Markku Johansson.


title: Puhu hiljaa rakkaudesta

text: Fredin singlen kääntöpuolella on kappale "Yksin oon tietenkin".


title: Puhu hiljaa rakkaudesta

text: Fredin single oli Mitä Suomi soittaa -listalla ykkösenä tammi-helmikuussa 1973.


title: Puhu hiljaa rakkaudesta

text: Kappale on Fredin kokoelma-albumilla "20 suosikkia – Kolmatta linjaa takaisin" (1995) ja 60-vuotisjuhlalevyllä "Kaikki parhaat" (2002).


title: Kamarioikeus

text: Kamarioikeus on eri maissa toimineiden hallintovirastojen, tuomioistuinten tai niiden yhdistelmän nimitys. Sen käsiteltäviksi vietiin tilimoitejutut, verovalitukset ynnä muut vastaavat jutut. Suomessa ei enää nykyisin ole kamarioikeutta, vaan sen tehtävät siirtyivät ensin vuonna 1824 perustetulle Suomen yleiselle revisionioikeudelle ja revisionikonttorille, joka suoritti valtion tilien tarkastuksen. Vuonna 1923 sitä korvaamaan perustettiin valtion revisionilaitos, josta tuli myöhemmin revisiolaitos. Sen seuraaja on vuonna 1947 annetun lain nojalla perustettu valtiontalouden tarkastusvirasto. Ulkomailla kamarioikeus on ollut ylemmän kollegisen tuomioistuimen nimitys. Ruotsissa kamarioikeus () on nykyisin toisena oikeusasteena toimiva hallintotuomioistuin. Ennen vuotta 1695 se oli kamarikollegion osasto ja vuoteen 1799 viraston nimenä oli kamarirevisio ("kammarrevision"). Ruotsissa toimi myös 1695–1811 laivaston yhteydessä amiraliteetin kamarioikeus ("amiralitets-kammarrätt").


title: Upokas

text: Upokas on metallien sulatuksessa ja kemian laboratoriotöissä käytettävä korkea, kuumuutta kestävä astia, joka on tavallisesti katkaistun kartion muotoinen. Metallien sulatukseen käytettävät upokkaat valmistetaan tulenkestävästä savesta, grafiitista tai sulatettavaa metallia vaikeammin sulavasta metallista tai metalliseoksesta. Laboratoriotyössä käytetään posliini-, rauta-, nikkeli- tai platinaupokkaita veden ja orgaanisten aineiden poistamisessa, hapettamisessa ja muissa aineen kuumennusta vaativissa töissä. Upokas oli tunnettu jo esihistoriallisena aikana.


title: Upokasteräs

text: Upokasteräs on historiallinen teräslaatu, jota valmistettiin upokkaassa sulattamalla. Intiassa jo antiikin aikana valmistettu wootz-teräs oli upokasteräksen esimuoto. Sitä saatiin sulattamalla saviupokkaassa rautamalmia tai takorautaa puun hiiltymistuotteiden kanssa. Lisäämällä limoniittia ja hehkuttamalla saatiin teräksen hiilipitoisuus alhaisemmaksi (noin yksi prosentti), jolloin teräksestä tuli kovempaa ja taottavaa. Wootz-terästä ei tunnettu Euroopassa 1740-luvulla, kun englantilainen Benjamin Huntsman (1704–1776) kehitti oman menetelmänsä upokasteräksen valmistukseen. Siinä hiiletetty rauta sulatettiin saviruukuissa, jotta metalli ei koskettaisi epäpuhtauksia aikaansaavaan koksiin. Näin teräksen laatu saatiin tasaisemmaksi, mutta suuren polttoaineenkulutuksen vuoksi teräksestä tuli kallista. Upokasteräksen raaka-aineena oli aluksi vain polttoteräs, myöhemmin myös erilaiset seokset. Huntsmanin menetelmä oli yleisessä käytössä koko Euroopassa, mutta se väistyi vähitellen 1900-luvun alussa, kun tilalle tulivat taloudellisemmat valmistusmenetelmät.


title: Lihajauho

text: Lihajauho on teurastusjätteistä kuivaamalla ja jauhamalla saatua rehua, joka on sallittu lemmikkien ja turkiseläinten ja osittain sallittu myös vesiviljelyeläimillä ruokinnassa. Lihajauhojen kuiva-aineen raakavalkuaispitoisuuden mukaan käytetään seuraavia kauppanimityksiä:Liharehujauhojen rehuyksikköarvo on noin 1,3 ja tuhkapitoisuus 3–4 prosenttia. Lihaluurehujauhojen rehuyksikköarvo on 0,8–1,0 rasvapitoisuudesta riippuen ja tuhkapitoisuus 22–23 prosenttia. Lihajauhoja voidaan antaa täysikasvuisille hevosille ja naudoille enintään 0,3–0,4 kilogrammaa vuorokaudessa, sioille 0,1 kg ja kanoille 15 grammaa päivässä.


title: Satamajärjestys

text: Satamajärjestys on kunnallinen ohjesääntö, jossa on määräyksiä satama-alueen liikenteestä, järjestyksestä ja turvallisuudesta. Siinä on yleensä määrätty miten laivan tulee saapua ja sijoittua alueelle, miten lasti tulee purkaa, lastata ja varastoida, paloturvallisuusohjeet sekä määräykset jätehuollosta, satamamaksuista ja luotsauksesta.


title: Satamajärjestys

text: Satamajärjestyksestä on Suomessa säädetty useassa asetuksessa ja laissa:


title: Yksin oon tietenkin

text: Yksin oon tietenkin on alun perin Raymond eli Gilbert O'Sullivanin tekemä laulu "Alone Again (Naturally)".


title: Yksin oon tietenkin

text: Suomessa kappaleen on levyttänyt Fredi vuonna 1972 singlensä "Puhu hiljaa rakkaudesta" toisena kappaleena. Suomenkieliset sanat on tehnyt Vexi Salmi. Sovituksesta ja orkesterin johdosta vastaa Nacke Johansson.


title: Yksin oon tietenkin

text:
Levy-yhtiö on Philips ja singlen luettelotunnus 6034 101.
Musiikkikustantaja on Fazer ja kappaleen kesto 4:14. Valmistusmaa on Suomi.


title: Yksin oon tietenkin


title: Maria Chefaliady-Taban

text: Maria Chefaliady-Taban (4. marraskuuta 1863 Iași – 11. kesäkuuta 1932 Bukarest) oli romanialainen säveltäjä, pianisti ja pedagogi. Hän opiskeli Iașin konservatoriossa vuosina 1881–1883 ja Universität für Musik und darstellende Kunst Wienissä 1883–1885. Hänen opettajiinsa kuuluivat Joseph Dachs ja Joseph Hellmesberger. Chefaliady-Taban debytoi pianistina 11. marraskuuta 1880 Iașissa pitämässään konsertissa, jossa hän esitti Bachin, Beethovenin, Schumannin ja Griegin musiikkia.


title: Maria Chefaliady-Taban

text: Chefaliady-Tabanin sävellykset ovat tyyliltään romanttisia, ja niissä on kansanomaisia vaikutteita. Teosten joukossa on kuorolle ja pianolle sävelletty "Hora carturarului Urechia" (1901). Chefaliady-Taban myös toimi opettajana Iașissa ja Bukarestissa.


title: Made in Germany 1995–2011

text: Made in Germany 1995–2011 on saksalaisen industrial metal -yhtye Rammsteinin kokoelma-albumi, joka julkaistiin 2. marraskuuta 2011. Albumi sisältää 15 jo ennen julkaistua kappaletta ja yhden ennenjulkaisemattoman kappaleen: Mein Land


title: Alphonse Anger

text: Alphonse Anger (20. elokuuta 1915 Pfastatt – 22. lokakuuta 1999) oli ranskalainen voimistelija. Hän kilpaili vuoden 1948 kesäolympialaisissa Lontoossa ja oli siellä mukana sijoittumassa joukkuekilpailussa neljänneksi. Yksilönä hän jäi moniottelussa 35. sijalle. Anger osallistui myös telinevoimistelun vuoden 1950 maailmanmestaruuskilpailuihin, jossa hän sai joukkueen kanssa pronssia.


title: Keihäskalat

text: Keihäskalat (Anotopteridae) on auloppikaloihin kuuluva heimo. Heimon lajeja tavataan Atlantista, Tyyneltämereltä ja Eteläiseltä jäämereltä.


title: Keihäskalat

text: Keihäskalojen heimoon kuuluu yksi suku ja kolme lajia. Lajit ovat keihäskala ("Anotopterus pharao"), "A. vorax" ja "A. nikiparini". Eräissä lähteissä keihäskaloja ei pidetä omana heimonaan vaan ne luetaan joko barrakudinoihin (Paralepididae) tai purjeliskokaloihin (Alepisauridae).


title: Keihäskalat

text: Ruumiinrakenteeltaan keihäskalalajit ovat pitkiä ja hoikkia. Kooltaan ne voivat kasvaa noin metrin mittaisiksi. Heimon kaloilla ei ole selkäevää, mutta niillä on hyvin kehittynyt rasvaevä. Muut evät ovat kooltaan pieniä. Tyypillinen piirre on suurikokoinen pää, suu ja pitkät leuat. Suussa on useita isokokoisia hampaita. Keihäskaloilla ei ole uimarakkoa. Lajeilla ei ole suomuja ja ne ovat nuorina hopeanharmaita ja vanhempana mustia. Keihäskalat ovat hermadrodiitteja ja niillä on sekä koiraiden että naaraiden sukupuolielimet.


title: Keihäskalat

text: Keihäskaloja tavataan erityisesti kylmistä vesistä Atlantista, Tyynestämerestä ja Eteläisestä jäämerestä. Ne elävät niin lähellä pintaa kuin aina 1 200 metrin syvyydessäkin. Heimon lajit ovat petokaloja, jotka saalistavat ravinnokseen muita kaloja.


title: Anno 79 – La distruzione di Ercolano

text: Anno 79 – La distruzione di Ercolano (”Vuosi 79 – Herculaneumin tuho”, , ”Herculaneumin viimeiset päivät”) on vuonna 1962 valmistunut italialais-ranskalainen seikkailuelokuva. Tyylilajiltaan historia-aiheista peplumia edustavan elokuvan on ohjannut Gianfranco Parolini. Sen pääosaa esittää yhdysvaltalainen kehonrakentaja Brad Harris.


title: Anno 79 – La distruzione di Ercolano

text: Kenraali Marcus Tiberius palaa voittoisalta sotaretkeltään Herculaneumiin ja rakastuu kristittyyn orjaan Liviaan. Keisari Titus Flaviuksen juonitteleva neuvonantaja Tercius syyttää kristittyjä vallankaappausyrityksestä ja lähettää Marcuksen vangitsemaan heidät. Marcus kieltäytyy, joutuu vangiksi ja liittyy gladiaattoreihin. Vesiuviuksen purkautuessa gladiaattorit nousevat kapinaan ja Marcus pelastaa Livian tuhoutuvasta Herculaneumista.


title: Anno 79 – La distruzione di Ercolano

text: Roomassa ja Ljubljanassa kuvattu "Anno 79" on yksi Steve Reevesin "Pompeijin viimeisten päivien" jäljitelmistä, jonka saksalainen versio jopa nimettiin ”Pompeijin viimeisiksi hetkiksi” ("Die letzten Stunden von Pompeji"). Se on sujuva ja viihdyttävä pukudraama, mutta elokuvan toimintaosuudet jäävät melko vaisuiksi. "Anno 79" kuvattiin samaan aikaan ja osin samalla näyttelijäkunnalla kuin Parolinin Raamattu-aiheinen "Il Vecchio Testamento" (”Vanha testamentti”).


title: Anno 79 – La distruzione di Ercolano

text: Elokuva on saatavilla laadultaan tyydyttävinä ranskalaisena ja saksalaisena DVD-julkaisuna, jotka eivät sisällä muita ääniraitoja.


title: Luce

text: Luce (lyhenne sanoista "L’Unione Cinematografica Educativa", ”Opetuselokuvan liitto”) on Italian kansallinen elokuvainstituutti.


title: Luce

text: Instituutti on saanut alkunsa vuonna 1919 perustetusta dokumenttielokuvien tekijöiden ammattiliitosta ("Sindacato Istruzione Cinematografica"). Vuonna 1924 sille annettiin nimi L’Unione Cinematografica Educativa (LUCE) sekä virallinen tehtävä koordinoida opetus- ja uutiselokuvien tuotantoa. Suoraan Mussolinin alaisuudessa toiminut LUCE tuotti uutiskatsauksia ja dokumentteja, joita oli pakko näyttää maan kaikissa elokuvateattereissa. Lisäksi se järjesti kiertäviä elokuvanäytäntöjä maaseudulla.


title: Luce

text: Fasismin aikana LUCE:lla oli suuri merkitys vallanpitäjien propagandavälineenä ja Mussolinin henkilökultin rakentajana. Vuonna 1935 instituutin aloitteesta perustettiin Italian kansallinen elokuvahallinto ("Ente Nazionale Industrie Cinematografiche"). Pian sen jälkeen LUCE siirrettiin kansankulttuurin ministeriön alaisuuteen ja se sai toimitilat vastikään rakennetussa Cinecittàssa.


title: Luce

text: Toisen maailmansodan jälkeen LUCE oli vähällä joutua lakkautetuksi, mutta vuonna 1949 se sai jälleen tehtäväkseen opetuselokuvien tuottamisen. Myöhemmin instituutin asema muuttui useaan kertaan, ja vuonna 1982 se liitettiin valtion elokuvalevitysyhtiöön Italnoleggio Cinematograficoon. Vuonna 1998 Istituto Lucesta tuli osa kulttuuriministeriön alaista Cinecittà Holdingia. Tämän jälkeen se muun muassa aloitti valtavan arkistonsa siirtämisen DVD:lle. Vuonna 2011 perustettiin valtiollinen Istituto Luce Cinecittà, jonka tehtävänä on italialaisen elokuvan kehittäminen ja markkinointi kotimaassa ja ulkomailla.


title: Bananal

text: Bananal () on Brasiliassa, Tocantinsin osavaltion lounaisosassa sijaitseva saari. Se on muodostunut Araguaia-jokeen juoksevan veden mukanaan tuomasta aineksesta, ja siten haaroittanut joen kulkusuunnan. Bananal on 350 kilometriä pitkä ja 55 kilometriä leveä, ja siten todettu maailman suurimmaksi jokien ympäröimäksi saareksi. Sen pinta-ala on noin 20 000 neliökilometriä, mikä on esimerkiksi lähes kaksi kertaa Jamaikan ala.


title: Bananal

text: Bananalin saari on sekä luonnon- että kulttuurinsuojelualuetta. Sen pohjoinen kolmannes on määritelty Araguaian kansallispuistoksi, joka on suosittu kohde ekoturisteille. Saaren muuta aluetta suojataan sen alkuperäiskansojen säilymisen vuoksi.


title: Bananal

text: Vaikka aikaisemmin Brasilian ei-syntyperäinen väki kansoitti Bananalia, nykypäivänä ainoastaan maan alkuperäisasukkaat asuvat siellä. Tutkitusti siellä asuu ainakin neljä erotettua heimoa, jotka elävät 16 "aldeia"ssa eli kylässä.


title: Bananal

text: Saarelle ei ole rakennettu siltaa lännenpuoleiselta Tocantinsin alueelta, eikä myöskään idästä, Mato Grosson osavaltiosta. Sen vuoksi melkein koko vuoden ajan sinne on mahdollista kulkea vain veneellä. Kuivakauden aikana (kesä-elokuu) vesi voi kuitenkin olla muutaman viikon ajan niin matalalla, että joen yli pääsee autolla. Saaren asutusalueiden tiet on tehty tarpeeksi leveiksi autoille, vaikka pääosin siellä liikutaan hevosilla, polkupyörillä tai jalkaisin.


title: Raffaello Matarazzo

text: Raffaello Matarazzo (17. elokuuta 1909 Rooma – 17. toukokuuta 1966 Rooma) oli italialainen elokuvaohjaaja ja käsikirjoittaja, joka muistetaan parhaiten suosituista 1950-luvun melodraamoistaan.


title: Raffaello Matarazzo

text: Matarazzo aloitti elokuvauransa kriitikkona. Hän työskenteli Emilio Cecchin johtamalla Cinesillä ja ohjasi 1930-luvun alussa kaksi lyhyttä dokumenttielokuvaa, Arborean (silloin Mussolinia di Sardegna) ja Latinan kaupunkien rakentamisesta. Matarazzon ensimmäinen näytelmäelokuva oli "Treno popolare" (”Kansanjuna”, 1933), joka usein mainitaan yhtenä neorealismin edeltäjistä. Tämän jälkeen ohjaaja teki joukon tilannekomedioita ja salonkimelodraamoja, joista paras on "L’avventuriera del piano di sopra" (”Yläkerran seikkailija”, 1941).


title: Raffaello Matarazzo

text: Toisen maailmansodan jälkeen Matarazzo saavutti menestystä melodraamalla "Elämän jano" ("Catene", 1949), joka aloitti Amedeo Nazzarin ja Yvonne Sansonin tähdittämien romanttisten nyyhkyelokuvien sarjan. Ohjaajan viimeinen elokuva oli "Amore mio" (”Rakkaani”) vuonna 1964.


title: Toteemi ja tabu

text: Toteemi ja tabu: Eräitä yhtäläisyyksiä villien ja neuroottisten sielunelämässä () on Sigmund Freudin kirja, jossa psykoanalyysia sovelletaan antropologiaan.


title: Toteemi ja tabu

text: Kirja ilmestyi vuonna 1913, ja se koostuu neljästä esseestä, jotka julkaistiin alun perin psykoanalyyttisessa "Imago"-aikakauskirjassa vuosina 1912–1913:


title: Toteemi ja tabu

text: Kussakin esseessä Freud koettaa ratkaista ongelman, joka askarrutti hänen aikansa antropologeja.


title: Toteemi ja tabu

text:
Kirjan alkusanoissa Freud kuvaa tavoitteitaan seuraavasti:
Freud kommentoi laajasti oman aikansa tutkijoita, joista keskeisimpiin kuuluvat muiden muassa J. G. Frazer, Wilhelm Wundt, Herbert Spencer ja Edvard Westermarck.


title: Toteemi ja tabu

text: Freudin mukaan primitiiviset heimot symboloivat yhteenkuuluvuuttaan usein jonkinlaisen toteemieläimen kautta. Saman toteemiklaanin jäsenet eivät saa ottaa toisiaan puolisoikseen, ja rajoja vahvistamaan syntyy monimuotoista rituaalikäyttäytymistä: initiaatioita, puhdistusrituaaleja ja niin edelleen. Freudin mukaan toteemikäyttäytymisessä (uskonnossa) käsittämättömät kiellot ja rajoitukset yhdistyvät varmuuteen siitä, että kauhea rangaistus odottaa kiellon rikkojaa. Freud uskoo, että uskonnon ja toteemiajattelun juuret ulottuvat siihen aikaan, kun ihmiset elivät apinalaumojen tavoin vahvimman uroksen hallitsemissa laumoissa.